Avis juridique important

|

31987D0066

87/66/ΕΟΚ: Απόφαση του Συμβουλίου της 19ης Ιανουαρίου 1987 για την αποδοχή των αναλήψεων υποχρεώσεων που προτάθηκαν όσον αφορά τις εισαγωγές σπάγγων για το σχηματισμό δεματιών καταγωγής Βραζιλίας και Μεξικού και για την περάτωση της έρευνας

Επίσημη Εφημερίδα αριθ. L 034 της 05/02/1987 σ. 0055

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Ιανουαρίου 1987  για την αποδοχή των αναλήψεων υποχρεώσεων που προτάθηκαν όσον αφορά τις εισαγωγές σπάγγων για το σχηματισμό δεματιών καταγωγής Βραζιλίας και Μεξικού και για την περάτωση της έρευνας  (87/66/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  την πρόταση της Επιτροπής, μετά από διαβούλευση στο πλαίσιο της Συμβουλευτικής Επιτροπής, όπως προβλέπεται από τον προαναφερόμενο κανονισμό,  Εκτιμώντας ότι:  Α. Διαδικασία  1. Το Σεπτέμβριο 1977 η Επιτροπή περάτωσε (2) τη διαδικασία αντιντάμπινγκ/αντεπιδοτήσεως που είχε κινηθεί στις 14 Απριλίου 1977 (3) σχετικά με τις εισαγωγές σπάγγων για το σχηματισμό δεματιών καταγωγής Βραζιλίας και Μεξικού, με το επιχείρημα ότι οι ενδιαφερόμενοι βραζιλιάνοι και μεξικάνοι παραγωγοί πρότειναν ικανοποιητικές για την Επιτροπή αναλήψεις υποχρεώσεων.  Το Μάρτιο 1985 η Επιτροπή κοινοποίησε (4) την επικείμενη λήξη της ισχύος αυτών των αναλήψεων υποχρεώσεων σύμφωνα με το άρθρο 15 του κανονισμού (ΕΟΚ) αριθ. 2176/84.  2. Η Επιτροπή εν συνεχεία έλαβε αίτηση επανεξέτασης από τη «Liaison Committee of EEC Twine and Cordage Industries» ( Eurocord) που αντιπροσωπεύει ουσιαστικά το σύνολο της παραγωγής του εν λόγω προϊόντος στην Κοινότητα των Δέκα. Ενόψει της διερεύνυσης των Κοινοτήτων οι πορτογάλοι παραγωγοί συμμετείχαν στην αίτηση.  Το Δεκέμβριο 1985 η Επιτροπή, αφού αποφάσισε ότι υπάρχουν αρκετά αποδεικτικά στοιχεία που δικαιολογούν την επανεξέταση, δημοσίευσε (5) ανακοίνωση για την επανέναρξη της διαδικασίας αντιντάμπινγκ/αντεπιδοτήσεων όσον αφορά τις εισαγωγές σπάγγων για το σχηματισμό δεματιών που υπάγονται στην κλάση ex 59.04 του κοινού δασμολογίου που αντιστοιχεί στον κώδικα Nimexe ex 59.04-31, καταγωγής Βραζιλίας και Μεξικού, και άρχισε έρευνα.  3. Η Επιτροπή ενημέρωσε επίσημα για το θέμα αυτό τους εξαγωγείς και εισαγωγείς που είναι γνωστό ότι ενδιαφέρονται καθώς και τους αντιπροσώπους των χωρών εξαγωγής και τους κοινοτικούς παραγωγούς και έδωσε στα άμεσα ενδιαφερόμενα μέρη τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.  Οι βραζιλιάνοι παραγωγοί/εξαγωγείς και οι κυριότεροι αντιπρόσωποί τους στην Κοινότητα γνωστοποιήσαν γραπτώς τις απόψεις τους και ζήτησαν να γίνουν και έγιναν δεκτοί σε ακρόαση. Ο αντιπρόσωπος πωλήσεων του μεξικάνου παραγωγού/εξαγωγέα στην Κοινότητα ζήτησε επίσης να γίνει και έγινε δεκτός σε ακρόαση. Ο μεξικάνος παραγωγός/εξαγωγέας δεν γνωστοποίησε ωστόσο γραπτώς τις απόψεις του και δεν συμπλήρωσε το ερωτηματολόγιο της Επιτροπής.  Οι αρχές της Βραζιλίας γνωστοποίησαν γραπτώς τις απόψεις τους. Οι αρχές του Μεξικού γνωστοποίησαν γραπτώς τις απόψεις τους αλλά δεν συμπλήρωσαν το ερωτηματολόγιο της Επιτροπής.  4. Οι βραζιλιάνοι παραγωγοί/εξαγωγείς και ο κυριότερος αντιπρόσωπος τους στην Κοινότητα ζήτησαν και τους χορηγήθηκε η ευκαιρία να συναντήσουν τους αντιπροσώπους της Eurocord για να εκθέσουν τις αντίθετες απόψεις τους.  5. Οι κοινοτικοί αγοραστές ή μεταποιητές σπάγγων για το σχηματισμό δεματιών δεν υπέβαλαν γραπτώς τις παρατηρήσεις τους.  6. Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες με σκοπό την προκαταρκτική διαπίστωση ντάμπινγκ και πραγματοποίησε έρευνα στις εγκαταστάσεις των:  α) παραγωγών ΕΟΚ  - Βέλγιο:  Ostend Stores and Ropeworks SA (Ostend)  - Δανία:  (L.P. Weidemann & Soenner (Rudkoebing)  - Γαλλία  Bihr Freres SA (Xertigny)  Cie Boussac Saint Freres (St-Ouen)  Vert-Gazon (Valenciennes)  - Ιρλανδία:  Irish Ropes Ltd (Kildare)  β) βραζιλιάνων παραγωγών/εξαγωγέων  - Brascorda, Joao Pessoa (Paraiba)  - Cisaf, Natal (Rio Grande do Norte)  - Cisal, Joao Pessoa (Paraiba)  - Cosibra, Joao Pessoa (Paraiba)  - Fibrasa, Joao Pessoa (Paraiba)  - Sisalana, Salvador (Bahia)  - Stella Azzurra, Salvador (Bahia)  γ) αντιπροσώπου βραζιλιάνων παραγωγών/εξαγωγέων  Vendocord Ltd, Farnham (Ηνωμένο Βασίλειο).  7. Μετά τη δημοσίευση της ανακοίνωσης για την επανέναρξη της διαδικασίας, οι αρχές της Βραζιλίας ζήτησαν διαβούλευση με την Επιτροπή προτού αρχίσει η επιτόπου έρευνα. Η Επιτροπή ωστόσο δεν ικανοποίησε αυτό το αίτημα επειδή ο κώδικας αντιντάμπινγκ της GATT δεν προβλέπει διαβουλεύσεις με τις αρχές της χώρας εξαγωγής τις οποίες αφορά η διαδικασία αντιντάμπινγκ. Όσον αφορά τα θέματα αντεπιδοτήσεων της διαδικασίας, το άρθρο 3 παράγραφος 1 της συμφωνίας για την ερμηνεία και την εφαρμογή των άρθρων VI, XVI και ΧΧΙΙΙ της Γενικής Συμφωνίας Δασμών και Εμπορίου (GATT) προβλέπει ότι είναι δυνατό να χορηγηθεί, σε λογικά πλαίσια, η ευκαιρία για διαβούλευση όταν κινηθεί η διαδικασία. Στην παρούσα περίπτωση ωστόσο η Επιτροπή δεν αποφάσισε να κινήσει νέα διαδικασία αντεπιδοτήσεων αλλά να επανεξετάσει μέτρα που ήδη ισχύουν, όπως προβλέπεται από το άρθρο 15 του κανονισμού (ΕΟΚ) αριθ. 2176/84 και το άρθρο 4 παράγραφοι 7 και 9 της εν λόγω συμφωνίας. Συνεπώς δεν υπάρχει καμία υποχρέωση για διαβούλευση όπως προβλέπεται στο άρθρο 3 παράγραφος 1 της συμφωνίας.  Οι αρχές της Βραζιλίας είχαν την ευκαιρία να συζητήσουν με την Επιτροπή το νομικό πλαίσιο μέσα στο οποίο έλαβε χώρα η επανακίνηση της διαδικασίας.  8. Η έρευνα ως προς την ύπαρξη ντάμπινγκ, επιδοτήσεων και ως προς τη μείωση των τιμών κάλυψε την περίοδο από την 1η Ιουλίου 1983 έως τις 30 Νοεμβρίου 1985.  Β. Ντάμπινγκ  α) Βραζιλία  i) Κανονική αξία.  9. Επειδή δεν πραγματοποιήθηκαν πωλήσεις σε σημαντικές ποσότητες του εν λόγω προϊόντος στην εσωτερική αγορά της χώρας εξαγωγής, η Επιτροπή καθόρισε την κανονική αξία με βάση την κατασκευασμένη αξία η οποία προσδιορίζεται προσθέτοντας το κόστος παραγωγής και ένα λογικό περιθώριο κέρδους.  10. Για όλες τις ενδιαφερόμενες εταιρείες το κόστος παραγωγής υπολογίστηκε με βάση το συνολικό κόστος κατά τις συνήθεις εμπορικές πράξεις τόσο το πάγιο όσο και το μεταβλητό στη χώρα καταγωγής που προέκυψε από τα υλικά και την κατασκευή.  11. Προκειμένου να υπολογίσει ένα εύλογο ποσό για τα έξοδα πώλησης για τα διοικητικά και τα άλλα γενικά έξοδα καθώς και για το κέρδος, η Επιτροπή κάλεσε τις εταιρείες να προτείνουν ένα προϊόν ομοειδές, στο μέτρο του δυνατού, με τους σπάγγους για το σχηματισμό δεματιών που παράγονται και τίθενται σε εμπορία στη Βραζιλία. Οι περισσότερες εταιρείες έκριναν ότι δεν ήταν σε θέση να κάνουν προτάσεις επειδή δεν υπήρχε τέτοιο ομοειδές προϊόν. Ωστόσο η Επιτροπή έλαβε λεπτομερείς πληροφορίες σχετικά με τα διοικητικά και άλλα γενικά έξοδα καθώς και τα έξοδα πώλησης μιας εταιρείας που συνδέεται με έναν από τους ενδιαφερόμενους παραγωγούς/εξαγωγείς και παράγει νήματα από βαμβάκι που θεωρήθηκαν «κατά κάποιο τρόπο» ομοειδή με τους σπάγγους για το σχηματισμό δεματιών, ειδικότερα σε ό,τι αφορά την εμπορία τους. Η Επιτροπή δεν αποδέχτηκε αυτή την πρόταση επειδή έκρινε ότι δεν είχαν προσκομίσει ικανοποιητικά αποδεκτά στοιχεία σχετικά με την ομοιότητα των νημάτων από βαμβάκι και των σπάγγων για το σχηματισμό δεματιών. Επιπλέον οι δαπάνες εμπορίας καλύπτουν μόνο το ένα τμήμα των δαπανών που υπάγονται στην κατηγορία των διοικητικών και άλλων γενικών εξόδων καθώς και των εξόδων πωλήσεων. Ακόμη και οι βραζιλιάνοι παραγωγοί/εξαγωγείς γνωστοποίησαν ότι το ποσό των εξόδων πώλησης των διοικητικών και των άλλων γενικών εξόδων στα οποία υποβλήθηκε στην εγχώρια αγορά αυτός ο παραγωγός νημάτων βάμβακος, ήταν εξαιρετικά χαμηλό, δηλαδή περίπου 2 % του κύκλου εργασιών.  12. Αντίθετα, προτάθηκε στην Επιτροπή να λάβει το πραγματικό ποσό των εξόδων πώλησης και των διοικητικών και άλλων γενικών εξόδων στα οποία υποβλήθηκε καθεμία από τις βραζιλιάνικες εταιρείες κατά τις εξαγωγές τους προς την Κοινότητα, δηλαδή περίπου 3,5 %. Η Επιτροπή δεν αποδέχτηκε αυτή την πρόταση επειδή είναι αντίθετη με το άρθρο 2 παράγραφος 3 στοιχείο β) ii ) του κανονισμού (ΕΟΚ) αριθ. 2176/84, που απαιτεί τη χρησιμοποίηση στοιχείων της εσωτερικής αγοράς της χώρας καταγωγής κατά τον υπολογισμό της κανονικής αξίας.  13. Σχετικά με το περιθώριο κέρδους, οι βραζιλιάνοι παραγωγοί/εξαγωγείς θεώρησαν λογικό το ποσό του 5 έως 8 %, λαμβάνοντας υπόψη την ανταγωνιστικότητα της αγοράς στην Κοινότητα και την πίεση που ασκείται στους κοινοτικούς αγοραστές να αγοράζουν συνθετικό σπάγγο που είναι αισθητά φθηνότερος από το σπάγγο από σιζάλ. Ωστόσο αυτά τα επιχειρήματα αφορούν την κατάσταση εκτός της χώρας εξαγωγής και δεν μπορούν να ληφθούν υπόψη κατά τον καθορισμό της κανονικής αξίας.  14. Υπ' αυτές τις συνθήκες, η Επιτροπή έκρινε σκόπιμο να χρησιμοποιήσει τα στοιχεία που υπέβαλαν οι βραζιλιάνικες εταιρείες κατά την επί τόπου έρευνα και τα οποία δείχνουν τα πραγματικά έξοδα πώλησης και τα διοικητικά και άλλα γενικά έξοδα καθώς και το πραγματικό κέρδος που προέκυψε από την κατασκευή και την πώληση στη Βραζιλία προϊόντων της ίδιας γενικής κατηγορίας, δηλαδή όλων των προϊόντων από σιζάλ όπως οι σπάγγοι περιτυλίγματος, σχοινιά και χαλιά.  Οι βραζιλιάνικες εταιρείες προέβαλαν αντιρρήσεις ως προς αυτή τη μέθοδο για πολλούς λόγους. Προβλήθηκε το επιχείρημα ότι οι λογαριασμοί που υπέβαλαν αυτές οι εταιρείες για τις πωλήσεις στην εσωτερική αγορά έπρεπε να αναπροσαρμοστούν ώστε να ληφθεί υπόψη ο εξαιρετικά υψηλός συντελεστής του πληθωρισμού στη Βραζιλία. Ωστόσο δεν κρίνεται αναγκαίο να ληφθεί χωριστά υπόψη ο πληθωρισμός κατά τον υπολογισμό, με βάση τα στοιχεία που αφορούν προϊόντα της ίδιας γενικής κατηγορίας, του ποσού των δαπανών πωλήσεων, των διοικητικών και άλλων γενικών δαπανών και του κέρδους που πρέπει να προστεθεί στο κόστος των υλικών και της κατασκευής των εν λόγω προϊόντων. Αυτά τα στοιχεία που προκύπτουν από τους λογαριασμούς που καλύπτουν ολόκληρα οικονομικά έτη κατά την περίοδο της έρευνας, αντανακλούν συνήθως στον πληθωρισμό εφόσον οι επιπτώσεις του πληθωρισμού αντανακλώνται συνήθως όχι μόνο στις υψηλότερες τιμές πώλησης, αλλά επίσης και στο κόστος στο οποίο υποβάλλονται οι κατασκευαστές σε ό,τι αφορά την πρώτη ύλη, τους μισθούς ή τα γενικά έξοδα.  Επιπλέον οι βραζιλιάνικες εταιρείες προέβαλαν το επιχείρημα ότι τα στοιχεία που διέθετε η Επιτροπή δεν επέτρεψαν να ληφθούν υπόψη ορισμένα στοιχεία τα οποία έπρεπε κανονικά να αποκλειστούν από τον καθορισμό της κανονικής αξίας για το εν λόγω προϊόν και τα οποία αφορούν αριθμό προϊόντων στα οποία περιλαμβάνονται ορισμένα είδη που θεωρήθηκαν πολύ διαφορετικά από τον εν λόγω προϊόν. Προβλήθηκε το επιχείρημα ότι δεν ήταν επομένως δυνατό να υπολογιστεί ποια θα ήταν η κανονική αξία για καθεμία από τις εταιρείες, αν οι βραζιλιάνοι παραγωγοί είχαν πραγματοποιήσει πωλήσεις στην εσωτερική αγορά, δεδομένου ότι οι προσωρινές διαπιστώσεις της Επιτροπής έδειξαν ότι υπήρχαν σημαντικές διαφορές μεταξύ των κανονικών αξιών.  Στη συνέχεια οι βραζιλιάνικες εταιρείες υπέβαλαν συμπληρωματικά στοιχεία για μικρότερη κατηγορία προϊόντων, αφού τους κοινοποιήθηκαν οι προσωρινές διαπιστώσεις, με σκοπό τον υπολογισμό των εξόδων πώλησης και των διοικητικών και άλλων γενικών εξόδων καθώς και του κέρδους, μόνο για το εν λόγω προϊόν. Υποβλήθηκαν επίσης νέα αποδεικτικά στοιχεία όσον αφορά τα έξοδα άμεσης πώλησης και τα κέρδη.  Ωστόσο τα νέα αποδεικτικά στοιχεία που υποβλήθηκαν ήταν ελλιπή και δεν ήταν δυνατό να επαληθευτούν πλήρως σ' αυτό το στάδιο της έρευνας. Επιλέον, ακόμη και αν είχαν ληφθεί υπόψη αυτά τα αποδεικτικά στοιχεία θα εξακολουθούσαν να υπάρχουν σημαντικές διαφορές στην κανονική αξία η οποία θα είχε υπολογιστεί με αυτό τον τρόπο για καθεμία από τις εταιρείες.  Η Επιτροπή πρότεινε στις ενδιαφερόμενες εταιρείες τη δυνατότητα να υπολογιστεί η κανονική αξία με βάση το άρθρο 2 παράγραφος 3 στοιχείο β) i) του κανονισμού (ΕΟΚ) αριθ. 2176/84, δηλαδή συγκρίνοντας τις τιμές εξαγωγής προς την Κοινότητα με τις τιμές εξαγωγής προς τρίτες χώρες, ιδίως προς τις Ηνωμένες Πολιτείες της Αμερικής όπου η κατάσταση ήταν τέτοια ώστε ήταν απίθανο να είχε ασκηθεί πρακτική ντάμπινγκ. Ωστόσο οι ενδιαφερόμενες εταιρείες δεν ήταν έτοιμες για τη νέα έρευνα που θα απιτούσε αυτή η μέθοδος υπολογισμού.  Υπ' αυτές τις συνθήκες η Επιτροπή αποφάσισε να καθορίσει την κανονική αξία με βάση το κόστος παραγωγής συν τα έξοδα πώλησης και τα διοικητικά και άλλα γενικά έξοδα και το κέρδος για τα προϊόντα της ίδιας γενικής κατηγορίας, δηλαδή όλα τα προϊόντα από σιζάλ.  ii) Τιμή εξαγωγής  15. Οι τιμές εξαγωγής καθορίστηκαν με βάση τις τιμές που πράγματι πληρώθηκαν για τα προϊόντα που εξάγονται στην Κοινότητα.  iii) Σύγκριση  16. Κατά τη σύγκριση της κανονικής αξίας με κάθε εξαγωγική συναλλαγή, η Επιτροπή όταν το έκρινε σκόπιμο, έλαβε υπόψη τις διαφορές που επιδρούν στη δυνατότητα σύγκρισης των τιμών, ειδικότερα τις διαφορές ως προς τους όρους και συνθήκες πώλησης όπως τους όρους πίστωσης, τις προμήθειες, τη μεταφορά, την αποθήκευση, το χειρισμό και τον εκτελωνισμό.  Όλες οι συγκρίσεις έγιναν σε τιμές «εκ του εργοστασίου».  iv) Περιθώριο  17. Η προκαταρκτική εξέταση των γεγονότων αποδεικνύει την ύπαρξη ντάμπινγκ όσον αφορά τις Cisaf, Cisal, Cosibra, Fibrasa, Sisalana και Stella Azzurra, ενώ το περιθώριο ντάμπινγκ είναι ίσο προς το ποσό κατά το οποίο η κανονική αξία, όπως έχει καθοριστεί, υπερβαίνει την τιμή εξαγωγής στην Κοινότητα.  Τα μέσα σταθμισμένα περιθώρια για καθένα από αυτούς τους εξαγωγείς όπως έχουν υπολογιστεί πριν από την κοινοποίηση των προσωρινών συμπερασμάτων, ποικίλλουν ανάλογα με τις εταιρείες ως εξής:  - Cisaf 14,9 %  - Cisal 4,8 %  - Cosibra 0,2 %  - Fibrasa 30,9 %  - Sisalana 7,3 %  - Stella Azzurra 14,3 %  β) Μεξικό  i) Κανονική αξία  18. Η κανονική αξία καθορίστηκε προσωρινά σύμφωνα με το άρθρο 7 παράγραφος 7) στοιχείο β) του κανονισμού (ΕΟΚ) αριθ. 2176/84 με βάση τα διαθέσιμα στοιχεία δηλαδή ορισμένες τιμές της Cordemex στην εσωτερική αγορά.  ii) Τιμή εξαγωγής  19. Η τιμή εξαγωγής καθορίστηκε σύμφωνα με το άρθρο 7 παράγραφος 7) στοιχείο β) του κανονισμού (ΕΟΚ) αριθ. 2176/84 με βάση τα διαθέσιμα στοιχεία, δηλαδή ορισμένες τιμές που έχουν πράγματι πληρωθεί για το προϊόν που πωλήθηκε για εξαγωγή στην Κοινότητα.  iii) Σύγκριση  20. Η σύγκριση έγινε μεταξύ της κανονικής αξίας και της τιμής εξαγωγής που είχε επιβληθεί κατά την αντίστοιχη χρονική περίοδο.  Όλες οι συγκρίσεις έγιναν σε τιμές «εκ του εργοστασίου». iv) Περιθώριο  21. Η προκαταρκτική εξέταση των γεγονότων δείχνει την ύπαρξη ντάμπινγκ όσον αφορά την Cordemex, ενώ το περιθώριο ντάμπινγκ είναι ίσο προς το ποσό κατά το οποίο η κανονική αξία, όπως έχει καθοριστεί, υπερβαίνει την τιμή εξαγωγής προς την Κοινότητα. Το περιθώριο, όπως έχει καθοριστεί ανέρχεται σε 11,7 %.  Γ. Επιδοτήσεις που χορηγούν οι αρχές της Βραζιλίας  i) Προνομιακό χρηματοπιστωτικό σύστημα για τις εξαγωγές σπάγγου για το σχηματισμό δεματιών.  22. αα) Στο πλαίσιο αυτού του χρηματοπιστωτικού συστήματος και κατά την περίοδο από τις 21 Ιανουαρίου 1981 έως τις 1 Ιανουαρίου 1984, οι παραγωγοί/εξαγωγείς μπορούσαν να λαμβάνουν κεφάλαια λειτουργίας για την παραγωγή βιομηχανικών αγαθών που προορίζονταν για εξαγωγή με βάση το ψήφισμα αριθ. 674 της Κεντρικής Τράπεζας της Βραζιλίας της 21ης Ιανουαρίου 1981, όπως τροποποιήθηκε από το ψήφισμα αριθ. 832 της 10ης Ιουνίου 1983. Το ποσό των δανείων με προτιμησιακά επιτόκια που ήταν δυνατό να συναφθούν σε ορισμένη στιγμή, εξαρτάτο από την αξία των εξαγωγών του εν λόγω προϊόντος που πραγματοποίησαν οι βραζιλιάνοι κατασκευαστές κατά τον προηγούμενο χρόνο.  Στην παράγραφο 5.3 της απόφασης 85/233/ΕΟΚ της Επιτροπής της 16ης Απριλίου 1985 για την περάτωση της διαδικασίας κατά των επιδοτήσεων που αφορά τις εισαγωγές σόγιας καταγωγής Βραζιλίας (1), είχε ήδη καθοριστεί ότι η χρηματοδοτική διευκόλυνση που είχε χορηγηθεί με βάση το ψήφισμα αριθ. 674 αποτελούσε επιδότηση εξαγωγής, εφόσον τα χρηματοδοτικά πλεονεκτήματα που είχαν παρασχεθεί στους βραζιλιάνους παραγωγούς αποτελούσαν επιβάρυνση του δημοσίου της Βραζιλίας. Οι τράπεζες που διαχειρίζονται το πρόγραμμα για λογαριασμό της κυβέρνησης επιτυγχάνουν επαναχρηματοδότηση από την Κεντρική Τράπεζα σε χαμηλότερα επιτόκια από το συντελεστή αύξησης της αξίας των επαναπροσαρμόσιμων ομολογιών του Δημοσίου Ταμείου, που αντιστοιχεί στο κόστος του χρήματος της κυβέρνησης της Βραζιλίας.  ββ) Με τα ψηφίσματα αριθ. 882 και 884 της 21ης Δεκεμβρίου 1983 το χρηματοδοτικό πρόγραμμα τροποποιήθηκε έτσι ώστε κατά την περίοδο από τις 2 Ιανουαρίου 1984 έως τις 20 Αυγούστου 1984 οι εταιρείες κατέβαλαν όχι μόνο ολόκληρο το διορθωτικό ποσό για να αντιμετωπιστεί ο υψηλός συντελεστής του πληθωρισμού αλλά επίσης και ένα επιτόκιο αγοράς 3 % επί του ποσού του δανείου.  Κατά συνέπεια, η χρηματοδότηση με τους όρους και τις συνθήκες που καθορίζονται σ' αυτά τα ψηφίσματα δεν αποτελούν επιδότηση κατά την εξεταζόμενη περίοδο, εφόσον δεν υπήρξε επιβάρυνση του δημοσίου της εν λόγω χώρας.  γγ) Με το ψήφισμα αριθ. 950 της 21 Αυγούστου 1984, το πρόγραμμα τροποποιήθηκε και πάλι και προέβλεπε ότι από τις 21 Αυγούστου 1984 έως τις 2 Μαΐου 1985 οι εταιρείες όφειλαν να καταβάλουν το διορθωτικό ποσό για την πλήρη κάλυψη των νομισματικών διαφορών συν ένα επιτόκιο αγοράς μείον ένα εξισωτικό συντελεστή 10 % που σύμφωνα με τους ισχυρισμούς επιβλήθηκε για να κάνει τα εγχώρια δάνεια ανταγωνιστικά των ξένων. Με το ψήφισμα αριθ. 1009 της 2 Μαΐου 1985 ο εξισωτικός συντελεστής αυξήθηκε σε 15 %. Με βάση τις διαθέσιμες πληροφορίες, αυτό το σύστημα ισχύει ακόμα  Διαπιστώθηκε κατά τη διάρκεια της έρευνας ότι η Finex, ένα ταμείο για τη χρηματοδότηση των εξαγωγών που αποτελεί τμήμα της Κεντρικής Τράπεζας Βραζιλίας με βάση το νόμο αριθ. 5025 της 10ης Ιουνίου 1966, κατέβαλε το ποσό του εξισωτικού συντελεστή στις εμπορικές τράπεζες που χορήγησαν δάνεια στις εταιρείες. Επομένως θεωρείται ότι αυτή η χρηματοδότηση του εξισωτικού συντελεστή αποτελεί εξαγωγική επιδότηση.  δδ) Με βάση τα στοιχεία που συγκεντρώθηκαν, κατά την έρευνα, διαπιστώθηκε ότι οι ενδιαφερόμενοι παραγωγοί/εξαγωγείς επωφελήθηκαν από το προνομιακό χρηματοπιστωτικό σύστημα σε ό,τι αφορά τις εξαγωγές σπάγγων για το σχηματισμό δεματιών προς την Κοινότητα. Το 1983/84 και 1984/85 τα ποσά των εξαγωγικών επιδοτήσεων, που εκφράζονται ως ποσοστά (μέσα σταθμισμένα) της αξίας του προϊόντος που είχε εξαχθεί προς την Κοινότητα, cif στα σύνορα της Κοινότητας, ήταν τα ακόλουθα:  - Brascorda 5,00 %  - Cisaf 6,05 %  - Cisal 4,20 %  - Cosibra 1,99 %  - Fibrasa 1,55 %  - Sisalana 2,44 %  - Stella Azzurra 1,12 %  ii) Φορολογικές ελαφρύνσεις για τα κέρδη από εξαγωγές.  23. Το νομοθετικό διάταγμα αριθ. 1158 της 16ης Μαρτίου 1971, που η ισχύς του παρατάθηκε από τα νομοθετικά διατάγματα αριθ. 1598 της 26ης Δεκεμβρίου 1977 και αριθ. 2134 της 26ης Ιουνίου 1986, προβλέπει ότι οι εταιρείες μπορούν να τύχουν φορολογικής ελάφρυνσης για τα κέρδη από τις εξαγωγές τους αφαιρώντας από το κέρδος που υπόκειται σε φόρο εισοδήματος ένα ποσοστό ίσο προς το ποσοστό που αντιστοιχεί στην αξία των εξαγόμενων βιομηχανικών αγαθών διαιρούμενο με το συνολικό εισόδημα της επιχείρησης. Αυτό το πλεονέκτημα αποτελεί επιδότηση εξαγωγής που υπάγεται στο στοιχείο ε) του παραρτήματος «Ενδεικτικός κατάλογος επιδοτήσεων κατά την εξαγωγή» του κανονισμού (ΕΟΚ) αριθ. 2176/84.  Το επιχείρημα που προέβαλαν οι αρχές της Βραζιλίας, ότι αυτή η φορολογική ελάφρυνση δεν αποτελεί εξαγωγική επιδότηση επειδή μειώνει το συνολικό καταβλητέο από τον δικαιούχο φόρο, είναι αβάσιμο. Σχετικά με αυτό ο καθοριστικός παράγοντας δεν είναι η μέθοδος που εφαρμόζουν οι αρχές για τον υπολογισμό του πλεονεκτήματος που χορηγείται στον δικαιούχο, αλλά το ερώτημα κατά πόσο το πλεονέκτημα αφορά κυρίως το εισόδημα από εξαγωγές σε αντίθεση με το εισόδημα από πωλήσεις στην εσωτερική αγορά.  Διαπιστώθηκε ότι οι ενδιαφερόμενοι παραγωγοί/εξαγωγείς επωφελήθηκαν το 1983/84 και 1984/85 από αυτές τις εξαγωγικές επιδοτήσεις τα ποσά των οποίων, σε ποσοστά (μέσα σταθμισμένα) της αξίας του προϊόντος που είχε εξαχθεί στην ΕΟΚ, cif στα σύνορα της Κοινότητας, ήταν τα ακόλουθα:  - Brascorda 0,90 %  - Cisaf 0,07 %  - Cosibra 2,33 %  - Fibrasa 1,23 %  - Sisalana 2,21 %  - Stella Azzurra 5,07 %  iii) Φορολογικά πλεονεκτήματα που χορηγούνται στις εξαγωγές βιομηχανικών προϊόντων (που ονομάζονται έκπτωση φόρου IPI).  24. Με βάση το νομοθετικό διάταγμα αριθ. 491 της 5ης Μαρτίου 1969, οι βραζιλιάνοι βιομηχανικών προϊόντων μπορούσαν να λάβουν έκπτωση φόρου το ποσό της οποίας υπολογιζόταν με βάση την αναπροσαρμοσμένη αξία τιμολογίου fob των εξαγομένων αγαθών. Αυτή η έκπτωση έπρεπε να αφαιρεθεί καταρχήν από το ποσό του « Φόρου επί των Βιομηχανικών Προϊόντων» (ΙΡΙ) που υπολογιζόταν επί των πράξεων που διενεργούνταν στην εγχώρια αγορά. Μπορούσε επίσης να αφαιρεθεί από την πληρωμή άλλων ομοσπονδιακών φόρων και να χρησιμοποιηθεί κατ' άλλους τρόπους που θα καθορίζονται από ειδικούς κανονισμούς. Ο ονομαστικός συντελεστής μειώθηκε σταδιακά από το 11 % το 1982 και το σύστημα έκπτωσης φόρου έπαυσε να ισχύει την 1η Μαΐου 1985 με την Portaria MF αριθ. 176 της 12ης Σεπτεμβρίου 1984. Αυτή η έκπτωση φόρου αποτελούσε επιδότηση εφόσον χορηγούσε χρηματοδοτικό πλεονέκτημα στον δικαιούχο και αποτελούσε επιβάρυνση για το δημόσιο. Ούτε οι αρχές ούτε οι ενδιαφερόμενες εταιρείες δεν αρνήθηκαν ότι αυτό το πλεονέκτημα αποτελούσε εξαγωγική επιδότηση.  Με βάση τα στοιχεία που συγκεντρώθηκαν κατά την έρευνα, οι ενδιαφερόμενοι παραγωγοί/εξαγωγείς επωφελήθηκαν από αυτή την έκπτωση φόρου κατά την περίοδο που κάλυψε η έρευνα. Τα ποσά της εξαγωγικής επιδότησης σε ποσοστά (μέσα σταθμισμένα) της αξίας του προϊόντος που είχε εξαχθεί στην Κοινότητα, cif στα σύνορα της Κοινότητας, ήταν τα ακόλουθα:  - Brascorda 3,87 %  - Cisaf 2,86 %  - Cisal 5,86 %  - Cosibra 3,28 %  - Fibrasa 4,62 %  - Sisalana 5,10 %  - Stella Azzurra 3,91 %  iv) Συνολικά ποσά των εξαγωγικών επιδοτήσεων.  25. Τα συνολικά ποσά των εξαγωγικών επιδοτήσεων που έλαβαν οι ενδιαφερόμενες βραζιλιάνικες εταιρείες, σε ποσοστά της αξίας του εν λόγω προϊόντος που είχε εξαχθεί προς την Κοινότητα, cif στα σύνορα της Κοινότητας ήταν τα ακόλουθα:  - Brascorda 5,90 %  - Cisaf 6,12 %  - Cisal 4,20 %  - Cosibra 4,32 %  - Fibrasa 2,78 %  - Sisalana 4,65 %  - Stella Azzurra 6,19 %  Αυτά τα ποσά δεν περιλαμβάνουν την επιδότηση εξαγωγής που χορηγήθηκε υπό μορφή έκπτωσης φόρου ΙΡΙ, εφόσον έπαυσε να ισχύει την 1η Μαΐου 1985. Επιπλέον δεν λήφθηκαν υπόψη οι εξαγωγικές επιδοτήσεις που είναι δυνατό να έχουν χορηγηθεί στους βραζιλιάνους παραγωγούς σπάγγου από σιζάλ κατά την περίοδο 1985/86 δεδομένου ότι μόνο ένα τμήμα αυτού του έτους περιλαμβάνεται στην περίοδο που κάλυψε η έρευνα και επομένως δεν υπάρχουν διαθέσιμα αντιπροσωπευτικά στοιχεία.  Δ. Ζημία και απειλή ζημίας  26. Όσον αφορά τη ζημία που έχει προκληθεί από τις εισαγωγές που αποτέλεσαν αντικείμενο ντάμπινγκ και επιδοτήσεων, τα αποδεικτικά στοιχεία που διαθέτει η Επιτροπή δείχνουν ότι οι εισαγωγές στην Κοινότητα σπάγγων για το σχηματισμό δεματιών, όπως έχουν προσδιοριστεί στις 31 Δεκεμβρίου 1985, από τη Βραζιλία και το Μεξικό, ανήλθαν σε 20 732 τόνους το 1981/1982: Μετά από μια μείωση σε 16 914 τόνους που σημειώθηκε το 1982/83, αυξήθηκαν και πάλι σε 20 416 τόνους το 1983/84 και μειώθηκαν σε 19 464 τόνους το 1984/85, δηλαδή 6,1 % χαμηλότερο επίπεδο απ' ό,τι το 1981/82.  Αυτή εξέλιξη αντιστοιχεί σε αύξηση του τμήματος που κατέχουν στην αγορά αυτά τα προϊόντα από 25,0 % το 1981/82 σε 29,4 % το 1984/85, ενώ η κατανάλωση μειώθηκε από 83 078 τόνους σε 66 053 τόνους, δηλαδή κατά 20,5 % κατά την ίδια περίοδο.  27. Σχετικά με τις εισαγωγές του εν λόγω προϊόντος καταγωγής Βραζιλίας, διαπιστώθηκε ότι έχουν αυξηθεί από 12 611 τόνους το 1981/82 σε 18 390 τόνους το 1984/85, δηλαδή κατά 45,8 %. Οι εισαγωγές καταγωγής Μεξικού ωστόσο μειώθηκαν κατά την ίδια περίοδο από 8 121 τόνους σε 1 074 τόνους, δηλαδή κατά 86,7 %.  Αυτή η εξέλιξη αντιστοιχεί σε αύξηση του τμήματος που κατέχουν στην αγορά οι βραζιλιάνικες εισαγωγές από 15,2 % το 1981/82 σε 27,8 % το 1984/85, αλλά σε μείωση του τμήματος αγοράς που κατέχουν οι μεξικανικές εισαγωγές 9,8 % το 1981/82 σε 1,6 % το 1984/85.  28. Διαπιστώθηκε ότι από το 1978 οι περισσότεροι από τους υπόλοιπους κοινοτικούς παραγωγούς είχαν εισάγει σημαντικές ποσότητες του εν λόγω προϊόντος καταγωγής Βραζιλίας για να μειώσουν την πίεση που ασκείται στους πελάτες τους από τους βραζιλιάνους ανταγωνιστές τους. Διαπιστώθηκε επίσης κατά την έρευνα ότι όλοι οι παραγωγοί μεταπωλούσαν τα εισαγόμενα προϊόντα στις ίδιες τιμές με τα δικά τους. Δεδομένου ότι οι κοινοτικοί παραγωγοί πραγματοποίησαν αυτές τις εισαγωγές σε μια προσπάθεια να υπερασπιστούν τη θέση τους σε εξαιρετικά δύσκολες συνθήκες της αγοράς και λαμβανομένου υπόψη του γεγονότος ότι παρά τις προσπάθειες αυτές πολλοί παραγωγοί αναγκάστηκαν να κλείσουν τα εργοστάσιά τους, θεωρείται σκόπιμο να συμπεριληφθούν στον υπολογισμό της ζημίας.  Ωστόσο, σχετικά με τη μείωση και τη συμπίεση των τιμών, θεωρήθηκε σκόπιμο να γίνουν οι διαπιστώσεις καταρχήν σε ό,τι αφορά την κατάσταση σ' εκείνο το τμήμα της κοινοτικής αγοράς όπου είχε διοχετευθεί το κοινοτικό προϊόν σχεδόν αποκλειστικά από έναν παραγωγό ο οποίος δεν είχε εισάγει ο ίδιος το προϊόν καταγωγής Βραζιλίας.  29. Κατά την εξέταση των επιπτώσεων των εισαγωγών που αποτέλεσαν αντικείμενο ντάμπινγκ και επιδοτήσεων στην κοινοτική βιομηχανία διαπιστώθηκε ότι η κοινοτική παραγωγή μειώθηκε από 42 365 τόνους το 1981/82 σε 31 772 τόνους το 1984/85, δηλαδή κατά 25,0 %, και ότι σημειώθηκε σημαντική υποχρησιμοποίηση του παραγωγικού δυναμικού (περίπου 30 % του δυναμικού). Επιπλέον το τμήμα που κατέχει στην αγορά η κοινοτική βιομηχανία μειώθηκε από 43,6 % το 1981/82 σε 36,5 % το 1984/85 σε αντίθεση με την αύξηση του τμήματος που κατέχουν από κοινού στην αγορά τα προϊόντα καταγωγής Βραζιλίας και Μεξικού.  30. Σχετικά με τις τιμές της κοινοτικής βιομηχανίας, διαπιστώθηκε ότι οι τιμές του μοναδικού παραγωγού που δεν εισήγαγε στην Κοινότητα το προϊόν καταγωγής Βραζιλίας μειώθηκαν κατά 11 % και ότι αναγκάστηκε να μειώσει τις τιμές του τιμοκαταλόγου του κατά μέσο όρο 9 % το 1984/85, έτσι ώστε δεν μπορούσε να καλύψει το αυξημένο κόστος της παραγωγής του.  31. Σχετικά με την αποδοτικότητα των κοινοτικών παραγωγών, σημειώθηκε αρνητική εξέλιξη από το 1981/82 έως το 1984/85, ειδικότερα σε ό,τι αφορά τους παραγωγούς στο Βέλγιο και στη Γαλλία. Διαπιστώθηκε επίσης ότι έκλεισαν πέντε εργοστάσια στο Βέλγιο, στη Γερμανία, στην Ιρλανδία και στις Κάτω Χώρες και ότι ο αριθμός των ατόμων που απασχολούνται στην παραγωγή σπάγγων από σιζάλ στην Κοινότητα μειώθηκε κατά το ήμισυ κατά την ίδια περίοδο. Συνεπώς η Επιτροπή κατέληξε στο συμπέρασμα ότι οι εισαγωγές του προϊόντος καταγωγής Βραζιλίας προκαλούσαν σημαντική ζημία στο σχετικό κλάδο της κοινοτικής βιομηχανίας.  32. Επιπλέον η Επιτροπή εξέτασε, με βάση τα κριτήρια που καθορίζονται στο άρθρο 4 παράγραφος 3 του κανονισμού (ΕΟΚ) αριθ. 2176/84, κατά πόσο αυτές οι εισαγωγές αποτελούν επίσης απειλή ζημίας. Έτσι διαπιστώθηκε ότι ο συντελεστής αύξησης των εισαγωγών από τη Βραζιλία, που αποτέλεσαν αντικείμενο ντάμπινγκ και επιδοτήσεων ήταν υψηλός από το 1982 έως το 1985 και ότι οι βραζιλιάνοι ππαραγωγοί/εξαγωγείς τους οποίους αφορά αυτή η έρευνα δεν έχουν χρησιμοποιήσει σημαντικό τμήμα του παραγωγικού δυναμικού τους (περίπου το 26 %). Διαπιστώθηκε επίσης ότι μια άλλη εταιρεία είχε αρχίσει να κατασκευάζει και να εξάγει σπάγγους για το σχηματισμό δεματιών. Στη Βραζιλία ή στην Κοινότητα δεν απαιτούνται ειδικοί όροι αν αποφασίσουν οι παραγωγοί/εξαγωγείς να εξαγάγουν μεγαλύτερες ποσότητες προς την Κοινότητα.  Σχετικά με τις επιδοτήσεις οι παραγωγοί/εξαγωγείς του εν λόγω προϊόντος συνεχίζουν να καλύπτονται από το προνομιακό χρηματοπιστωτικό σύστημα και από φορολογικές ελαφρύνσεις για τις εξαγωγές αυτού του προϊόντος προς την Κοινότητα.  Ωστόσο, σχετικά με το εν λόγω προϊόν καταγωγής Μεξικού, η Επιτροπή καθόρισε ότι αυτές οι εισαγωγές δεν προκάλεσαν σημαντική ζημία λόγω της απότομης πτώσης του όγκου και του τμήματος που κατέχουν στην αγορά.  33. Η Επιτροπή εξέτασε αν η ζημία έχει προκληθεί από άλλους παράγοντες όπως η πτώση της κατανάλωσης στην Κοινότητα λόγω, μεταξύ άλλων, της υποκατάστασης των σπάγγων από σιζάλ από συνθετικό σπάγγο. Ωστόσο διαπιστώθηκε ότι αυτή η πτώση επηρέασε περισσότερο την κοινοτική παραγωγή από ό,τι τις εισαγωγές που αποτέλεσαν αντικείμενο ντάμπινγκ και επιδοτήσεων.  Το ύψος των εισαγωγών από την Βραζιλία που αποτέλεσαν αντικείμενο ντάμπινγκ και επιδοτήσεων και οι επιπτώσεις τους στην κοινοτική βιομηχανία, οδήγησαν την Επιτροπή στο να καθορίσει ότι οι επιπτώσεις των εισαγωγών του προϊόντος καταγωγής αυτής της χώρας, αν εξεταστούν χωριστά, πρέπει να θεωρηθεί ότι προκαλούν σημαντική ζημιά στο σχετικό κλάδο βιομηχανικής παραγωγής της Κοινότητας. Επιπλέον θεωρείται ότι η λήξη της ισχύος των μέτρων που έχουν επιβληθεί το 1977, θα οδηγήσουν και πάλι σε ζημία και σε απειλή ζημιάς, με βάση ειδικότερα τα γεγονότα που αναφέρονται στην παράγραφο 32.  ΣΤ. Το συμφέρον της Κοινότητας  34. Προβλήθηκε το επιχείρημα, εξ ονόματος των βραζιλιάνων παραγωγών/εξαγωγέων και του κυριότερου αντιπρόσωπού τους στην Κοινότητα, ότι δεν ήταν προς το συμφέρον της Κοινότητας να λάβει μέτρα, κυρίως επειδή η περιοχή της Βραζιλίας στην οποία βρίσκεται η εν λόγω βιομηχανία, εξαρτάται πολύ από την παραγωγή σπάγγου από σιζάλ και επομένως θα έπρεπε να τύχει προτιμησιακής μεταχείρισης.  Η Επιτροπή έκρινε ότι αυτό το επιχείρημα πρέπει να εξεταστεί σύμφωνα με το άρθρο 13 του κώδικα αντιντάμπινγκ της GATT, που προβλέπει ότι οι ανεπτυγμένες χώρες πρέπει να δίνουν ιδιαίτερη προσοχή στην ειδική κατάσταση των αναπτυσσομένων χωρών όταν εξετάζουν την εφαρμογή μέτρων αντιντάμπινγκ. Προβλέπεται ειδικότερα ότι θα αναζητούνται συμβιβαστικές λύσεις προτού εφαρμοστούν οι δασμοί αντιντάμπινγκ στην περίπτωση που θίγουν βασικά συμφέροντα των αναπτυσσομένων χωρών. Από αυτό το άρθρο προκύπτει ότι πρέπει να λαμβάνονται υπόψη το στάδιο ανάπτυξης των χωρών εξαγωγής όταν εξετάζονται τα μέτρα που είναι τα καταλληλότερα για μια συγκεκριμένη περίπτωση, αλλά δεν θα πρέπει να προκαθορίζει αν είναι ή όχι σκόπιμο να θεσπιστούν μέτρα άμυνας. Αυτή η ερμηνεία θεωρείται επίσης ότι συμφωνεί με το άρθρο 14 της συμφωνίας για την ερμηνεία και την εφαρμογή των άρθρων VI, XVI και XXIII της GATT.  35. Προβλήθηκε επίσης το επιχείρημα ότι η εφαρμογή δασμού ή άλλου μέτρου θα μπορούσε είτε να αποκλείσει τους σπάγγους της Βραζιλίας από την αγορά της Κοινότητας είτε να καταλήξει σε αύξηση των τιμών σε βάρος των αγροτών στην Κοινότητα.  Αυτό το επιχείρημα δεν μπορεί να γίνει γενικά αποδεκτό επειδή η υιοθέτηση μέτρων άμυνας δεν αποσκοπεί στον αποκλεισμό των εισαγωμένων προϊόντων από την κοινοτική αγορά αλλά μόνο στο να εξαλείψει τη ζημία που έχει προκληθεί από αθέμιτες εισαγωγικές διαδικασίες. Επιπλέον δεν υποβλήθηκε μέχρι σήμερα κανένα αποδεικτικό στοιχείο που ν' αποδεικνύει ότι σ' αυτή την περίπτωση ένα μέτρο που αποσκοπεί στο να εξαλείψει τη ζημία, θα αποκλείσει το προϊόν καταγωγής Βραζιλίας από την αγορά της Κοινότητας. Σχετικά με τους ισχυρισμούς ότι θα αυξηθεί το κόστος για τους παραγωγούς λόγω της επιβολής μέτρων, αυτή η αύξηση είναι ελάχιστη σε σχέση με τις συνολικές δαπάνες. Σχετικά με αυτό θα πρέπει να υπογραμμιστεί ότι δεν υποβλήθηκε στην Επιτροπή καμία παρατήρηση εξ ονόματος των χρηστών του εν λόγω προϊόντος.  Επομένως, ενόψει των σοβαρών δυσκολιών που αντιμετωπίζει η κοινοτική βιομηχανία, η Επιτροπή κατέληξε στο συμπέρασμα ότι είναι προς το συμφέρον της Κοινότητας να ληφθούν μέτρα για εισαγωγές από τη Βραζιλία, τουλάχιστον όσο δεν έχει ολοκληρωθεί η μετατροπή της κοινοτικής βιομηχανίας από την παραγωγή σπάγγου από σιζάλ σε παραγωγή συνθετικού σπάγγου. Με βάση τα συμπεράσματα σχετικά με τη ζημία που έχει προκληθεί από τις εισαγωγές από τη Βραζιλία που αποτέλεσαν αντικείμενο ντάμπινγκ και επιδοτήσεων, αυτή η ζημία θα μπορούσε να εξαλειφθεί ικανοποιητικά αν εξουδετερώνεται η συμπίεση των τιμών που καθορίστηκε σε 9 % (βλέπε παράγραφο 30).  Σχετικά με τις εισαγωγές καταγωγής Μεξικού, θεωρείται σκόπιμο να διατηρηθούν τα ισχύοντα μέτρα, δεδομένου ότι κατά το παρελθόν ο μεξικάνος παραγωγός είχε εξαγάγει σημαντικές ποσότητες προς την Κοινότητα και ότι υπάρχει το ενδεχόμενο να είναι ακόμη σε θέση να επαναλάβει αυτές τις προμήθειες. Εφόσον ο μεξικάνος παραγωγός/εξαγωγέας δεν συνεργάστηκε με την Επιτροπή κατά τη διάρκεια της έρευνας, δεν υπάρχει κανένα αποδεικτικό στοιχείο για το αντίθετο.  Κατά συνέπεια η ανανέωση της ανάληψης υποχρεώσεων κρίνεται ότι είναι προς το συμφέρον της Κοινότητας, εφόσον θα εξαλείψει την απειλή ζημίας.  Ζ. Αποδοχή της ανάληψης υποχρεώσεων  36. Οι βραζιλιάνοι παραγωγοί/εξαγωγείς σπάγγων για το σχηματισμό δεματιών ενημερώθηκαν σχετικά με τα σημαντικότερα αποτελέσματα της προκαταρκτικής έρευνας και ανέπτυξαν τις απόψεις τους. Παρά τις αντιρρήσεις κυρίως ως προς τον υπολογισμό του ντάμπινγκ, ήταν έτοιμοι να προτείνουν αναλήψεις υποχρεώσεων όσον αφορά τις εξαγωγές τους προς την Κοινότητα. Η Επιτροπή έκρινε αποδεκτούς τους νέους όρους και τις συνθήκες αυτών των αναλήψεων υποχρεώσεων. Υπ' αυτές τις συνθήκες η έρευνα, όσον αφορά τις εισαγωγές σπάγγων για το σχηματισμό δεματιών καταγωγής Βραζιλίας, μπορεί να περατωθεί χωρίς την επιβολή δασμών αντιντάμπινγκ και αντισταθμιστικών δασμών.  Όσον αφορά τις εισαγωγές του εν λόγω προϊόντος καταγωγής Μεξικού, η Επιτροπή πληροφορήθηκε ότι η δεν είχε την πρόθεση να ανακαλέσει την ανάληψη υποχρεώσεων που προτάθηκε το 1977.  Η Συμβουλευτική Επιτροπή δεν προέβαλε αντιρρήσεις,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται την ανάληψη υποχρεώσεων που πρότειναν οι:  - Brascorda, Joao Pessoa (Paraiba)  - Cisaf, Natal (Rio Grande do Norte)  - Cisal, Joao Pessoa (Paraiba)  - Cosibra, Joao Pessoa (Paraiba)  - Fibrasa, Joao Pessoa (Paraiba)  - Fisalplast, Salvador (Bahia)  - Sisalana, Salvador (Bahia)  - Stella Azzurra, Salvador (Bahia,  όσον αφορά τη διαδικασία αντιντάμπινγκ/ανεπιδοτήσεων σχετικά με τις εισαγωγές σπάγγων για το σχηματισμό δεματιών από σιζάλ για αγροτικές μηχανές, που υπάγονται στην κλάση ex 59.04 του κοινού δασμολογίου που αντιστοιχεί στον κώδικα Nimexe ex 59.04-31, καταγωγής Βραζιλίας.  Άρθρο 2  Ανανεώνεται η αποδοχή της ανάληψης υποχρεώσεων που πρότεινε η Cordemex (Μεξικό) το 1977 όσον αφορά τη διαδικασία αντιντάμπινγκ/αντεπιδοτήσεων σχετικά με τις εισαγωγές σπάγγων για το σχηματισμό δεματιών από σιζάλ για αγροτικές μηχανές, που υπάγονται στη διάκριση ex 59.04 του κοινού δασμολογίου που αντιστοιχεί στον κώδικα Nimexe ex 59.04-31, καταγωγής Μεξικού. Άρθρο 3  Περατώνονται οι έρευνες που αναφέρονται στα άρθρα 1 και 2.  Βρυξέλλες, 19 Ιανουαρίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. C 216 της 9. 9. 1977, σ. 2.  (3) ΕΕ αριθ. C 89 της 14. 4. 1977, σ. 5.  (4) ΕΕ αριθ. C 80 της 28. 3. 1985, σ. 3.  (5) ΕΕ αριθ. C 315 της 6. 12. 1985, σ. 2.  (1) ΕΕ αριθ. L 106 της 18. 4. 1985, σ. 19.


Avis juridique important

|

31998D0349

98/349/ΕΚ: Απόφαση της Επιτροπής της 27ης Μαΐου 1998 για τον τερματισμό της διαδικασίας αντιντάμπινγκ σχετικά με τις εισαγωγές υφασμάτων από καθαρό μετάξι για ταινίες γραφομηχανής καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 155 της 29/05/1998 σ. 0055 - 0059

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαΐου 1998 για τον τερματισμό της διαδικασίας αντιντάμπινγκ σχετικά με τις εισαγωγές υφασμάτων από καθαρό μετάξι για ταινίες γραφομηχανής καταγωγής Λαϊκής Δημοκρατίας της Κίνας (98/349/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 905/98 (2), και ιδίως το άρθρο 23,τον κανονισμό (ΕΟΚ) αριθ. 2423/88, της 11ης Ιουλίου 1988, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Οικονομικής Κοινότητας (3), και ιδίως τα άρθρα 14 και 15,μετά από διαβουλεύσεις με τη συμβουλευτική επιτροπή,Εκτιμώντας ότι:Α. ΙΣΧΥΟΝΤΑ ΜΕΤΡΑ ΑΝΤΙΝΤΑΜΠΙΝΓΚ (1) Τον Ιούλιο 1990, επεβλήθη προσωρινός δασμός αντιντάμπινγκ ύψους 24,6 % στις εισαγωγές υφασμάτων από καθαρό μετάξι για ταινίες γραφομηχανής καταγωγής Λαϊκής Δημοκρατίας της Κίνας, βάσει του κανονισμού (ΕΟΚ) αριθ. 1937/90 (4), της Επιτροπής. Με τον ίδιο κανονισμό, η Επιτροπή δέχτηκε ανάληψη υποχρεώσεων ως προς τις τιμές από την Εθνική Εταιρεία Εισαγωγών Εξαγωγών μεταξιού της Κίνας (China National Silk Import and Export Corporation) - υποκατάστημα Zhejiang (ο μόνος γνωστός εξαγωγέας στη Λαϊκή Δημοκρατία της Κίνας, εφεξής καλούμενος: «εξαγωγέας»). Ο εν λόγω εξαγωγέας απαλλάχθηκε έτσι από τον οριστικό δασμό αντιντάμπινγκ που επιβλήθηκε στη συνέχεια με τον κανονισμό (ΕΟΚ) αριθ. 3200/90 (5) του Συμβουλίου, στον οποίο προβλέπεται επίσης δασμός 24,6 %.Β. ΑΙΤΗΜΑ ΓΙΑ ΕΠΑΝΕΞΕΤΑΣΗ (2) Τον Αύγουστο του 1991, ο εξαγωγέας υπέβαλε αίτημα για επανεξέταση της ανάληψης υποχρεώσεων, επικαλούμενος τις νέες επικρατούσες συνθήκες σε σχέση με την εποχή έναρξης ισχύος των μέτρων. Οι κύριοι λόγοι που ανέφερε ήταν οι ακόλουθοι:α) Δεν υπάρχει πλέον αξιόλογη κοινοτική παραγωγή υφασμάτων από καθαρό μετάξι για ταινίες γραφομηχανής δεδομένου ότι ο μοναδικός κοινοτικός παραγωγός είχε προσανατολιστεί στην παραγωγή μεικτών υφασμάτων πολυεστέρα/μεταξιού.β) Ο κοινοτικός παραγωγός δεν είχε αυξήσει τις τιμές πώλησής του από την έναρξη ισχύος της ανάληψης υποχρεώσεων και είχε στόχο να αποκτήσει το μονοπώλιο της αγοράς της Κοινότητας.γ) Δεδομένου ότι ο εξαγωγέας δεν είχε εξάγει υφάσματα από καθαρό μετάξι για ταινίες γραφομηχανής στην Κοινότητα από το 1989, δεν ήταν σε θέση να προκαλέσει ζημία στον κοινοτικό κλάδο παραγωγής.(3) Η Επιτροπή έκρινε ότι υπήρχαν αποδεικτικά στοιχεία ικανοποιητικού επιπέδου τα οποία μαρτυρούσαν αλλαγή των περιστάσεων έτσι ώστε να δικαιολογείται η έναρξη επανεξέτασης των ισχυόντων μέτρων.Γ. ΕΡΕΥΝΑ ΕΠΑΝΕΞΕΤΑΣΗΣ (4) Τον Ιανουάριο 1992 η Επιτροπή δημοσίευσε ανακοίνωση για την έναρξη (6) επανεξέτασης του κανονισμού (ΕΟΚ) αριθ. 1937/90 με τον οποίο γινόταν δεκτή η ανάληψη υποχρέωσης σχετικά με εισαγωγές υφασμάτων από καθαρό μετάξι για ταινίες γραφομηχανής προέλευσης Λαϊκής Δημοκρατίας της Κίνας και του κανονισμού (ΕΟΚ) αριθ. 3200/90 με τον οποίο επιβάλετο οριστικός δασμός αντιντάμπινγκ στις ανωτέρω εισαγωγές και άρχισε εκ νέου την έρευνα, σύμφωνα με το άρθρο 14 του κανονισμού (ΕΟΚ) αριθ. 2423/88.Η Επιτροπή ειδοποίησε επίσημα τον κοινοτικό παραγωγό, τον εξαγωγέα και τους εισαγωγείς που συμμετείχαν στη διαδικασία, καθώς επίσης και τους εκπροσώπους της χώρας εξαγωγής. Όλα τα ενδιαφερόμενα μέρη είχαν την ευκαιρία να εκφράσουν τις απόψεις τους και να ζητήσουν ακρόαση μέσα στην προθεσμία η οποία προβλεπόταν στην ανακοίνωση σχετικά με την έναρξη της επανεξέτασης.(5) Τα κάτωθι ενδιαφερόμενα μέρη συμπλήρωσαν το ερωτηματολόγιο της Επιτροπής και γνωστοποίησαν τις απόψεις τους εγγράφως:α) Καταγγέλων: International Association of Users of Yarn of man-made Fabrics and of Natural Silk (AIUFFASS), εκ μέρους του μοναδικού κοινοτικού παραγωγού.β) Κοινοτικός παραγωγός: Spinnhόtte GmbH & Co. KG, Celle, Γερμανία, εφεξής καλούμενος «Spinnhόtte» ή «κοινοτικός παραγωγός».γ) Μη συνδεδεμένος εισαγωγέας: Delacamp GmbH & Co. KG, Αμβούργο, Γερμανία.δ) Εξαγωγέας στη Λαϊκή Δημοκρατία της Κίνας: China National Silk Import and Export Corporation, υποκατάστημα Zhejiang.Πραγματοποιήθηκαν έλεγχοι στις εγκαταστάσεις του κοινοτικού παραγωγού και εισαγωγέα.Ο κοινοτικός παραγωγός και ο εξαγωγέας ζήτησαν ακρόαση η οποία και τους χορηγήθηκε.Η έρευνα για την πρακτική ντάμπινγκ κάλυψε την περίοδο από 1ης Ιανουαρίου 1991 έως 31 Δεκεμβρίου 1991 (εφεξής καλούμενη «περίοδος έρευνας»). Αρχικά, η εξέταση όσον αφορά τη ζημία κάλυψε την περίοδο από το 1989 έως το τέλος της περιόδου έρευνας.(6) Τον Οκτώβριο 1993, δεδομένης της μεγάλης διάρκειας της έρευνας και των διαφόρων επιχειρημάτων που ανέπτυξαν τα ενδιαφερόμενα μέρη σχετικά με τις αλλαγές των περιστάσεων και της κατάστασης της αγοράς του υπό εξέταση προϊόντος, φάνηκε ενδεδειγμένο να πραγματοποιηθεί ενημέρωση των δεδομένων ώστε να ληφθούν υπόψη τα στοιχεία που αφορούσαν έως και το 1993.Ο κοινοτικός παραγωγός Spinnhόtte δεν παρείχε ορισμένες καθοριστικής σημασίας πληροφορίες π.χ. την κατανομή των πωλήσεών του και τις εκθέσεις λογιστικού ελέγχου/διαχείρισης, παρά την παράταση που του χορηγήθηκε επανειλημμένως για το σκοπό αυτό.(7) Δεδομένου ότι η ισχύς των αρχικών μέτρων έληγε κανονικά στις 6 Νοεμβρίου 1995, δημοσιεύτηκε ανακοίνωση (7), σύμφωνα με το άρθρο 15 παράγραφος 4 του κανονισμού (ΕΟΚ) αριθ. 2423/88, με την οποία γνωστοποιήθηκε ότι τα μέτρα αντιντάμπινγκ θα εφαρμόζονταν και μετά το πέρας της πενταετούς περιόδου, εν αναμονή της έκβασης της επανεξέτασης.Δ. ΥΠΟ ΕΞΕΤΑΣΗ ΠΡΟΪΟΝ/ΟΜΟΕΙΔΕΣ ΠΡΟΪΟΝ Περιγραφή του υπό εξέταση προϊόντος (8) Το υπό εξέταση προϊόν είναι αυτό που εξετάζεται και στην αρχική έρευνα, δηλαδή απλό ύφασμα από μετάξι που έχει παραχθεί από ακατέργαστο μετάξι βάρους 40 gr/m2 ή περισσότερο αλλά που δεν υπερβαίνει τα 50 gr/m2. Το εν λόγω προϊόν (εφεξής καλούμενο ύφασμα από μετάξι για ταινίες γραφομηχανής) χρησιμοποιείται από τη βιομηχανία εφοδιασμού γραφείων και ακόμα για την παραγωγή ταινιών τυλιγμένων σε μπομπίνες για γραφομηχανές.Ο παραγωγός Spinnhόtte ζήτησε να περιληφθούν στον ορισμό του ομοειδούς προϊόντος τα προϊόντα βάρους από 30 έως 70 gr/m2 (και όχι μόνο από 40 έως 50 gr/m2). Προτάθηκε επιπλέον να καταστεί ευρύτερος ο ορισμός του υπό εξέταση προϊόντος για να περιληφθεί ένα προϊόν από πολυεστέρα/μετάξι του παραγωγού Spinnhόtte, το οποίο είχε εισαχθεί στην αγορά μετά την έναρξη της αρχικής έρευνας.Σχετικά με το αίτημα για ευρύτερο ορισμό του υπό εξέταση προϊόντος πρέπει να σημειωθούν τα ακόλουθα:Κατά πρώτο λόγο, δεν υποβλήθηκε κανένα αποδεικτικό στοιχείο το οποίο να δικαιολογεί διεύρυνση των κριτηρίων ως προς το βάρος. Το γεγονός ότι ο κοινοτικός κλάδος παραγωγής γνωρίζει συναλλαγές ή προσφορές που αφορούν προϊόν που απέχει σε μεγάλο βαθμό από το κρίσιμο βάρος, αποδεικνύει απλώς την ύπαρξη αγοράς για διαφορετικά προϊόντα, έτσι ώστε να μη δικαιολογείται η επέκταση του πεδίου εφαρμογής των μέτρων. Ο παραγωγός Spinnhόtte δεν προσκόμισε κανένα αποδεικτικό στοιχείο όσον αφορά αθέμιτες εισαγωγές που απορρέουν από τέτοιες προσφορές.Κατά δεύτερο λόγο, παρά το γεγονός ότι το υπό κρίση μεικτό προϊόν θεωρείται ότι υποκαθιστά και ανταγωνίζεται άμεσα τα υφάσματα από μετάξι για ταινίες γραφομηχανής που εξετάζονται στο πλαίσιο της παρούσας διαδικασίας, πρέπει να σημειωθεί ότι τα βασικά φυσικά χαρακτηριστικά των δύο προϊόντων διαφέρουν σε μεγάλο βαθμό. Εν πάση περιπτώσει, όπως φαίνεται στα σημεία Ε και ΣΤ κατωτέρω, το συμπέρασμα που συνάγεται σχετικά με τη ζημία και την επανάληψή της δεν θα ήταν διαφορετικό σε περίπτωση που θεωρείτο ότι το μεικτό προϊόν ενέπιπτε στον ορισμό του υπό εξέταση προϊόντος στην παρούσα διαδικασία, δεδομένης της μείωσης της ζήτησης στην Κοινότητα για υφάσματα ταινιών γραφομηχανής γενικότερα.Ε. ΖΗΜΙΑ Εφόσον υπάρχει ένας μόνο παραγωγός στην Κοινότητα, τα δεδομένα παρέχονται υπό μορφή δεικτών για λόγους απορρήτου.1. Κοινοτική παραγωγή, κατανάλωση, χρησιμοποίηση της παραγωγικής ικανότητας και απασχόληση (9) Κατά την περίοδο 1989/1990 έως 1992/1993 η συνολική παραγωγή υφασμάτων για ταινίες γραφομηχανής δηλαδή υφάσματα από μετάξι και από μετάξι/πολυεστέρα για ταινίες γραφομηχανής του παραγωγού Spinnhόtte μειώθηκαν πλέον του 60 %. Όσον αφορά το ομοειδές προϊόν, η μείωση της παραγωγής κατά την ίδια περίοδο ήταν πολύ μεγαλύτερη, γύρω στο 85 %.Στο πλαίσιο αυτό πρέπει να σημειωθεί ότι ο Spinnhόtte εισήγαγε το 1989 ένα νέο ύφασμα για ταινίες γραφομηχανής από μετάξι και πολυεστέρα. Το 1989 ο Spinnhόtte ήλπιζε ότι το νέο αυτό προϊόν που είχε κατοχυρωθεί με δίπλωμα ευρεσιτεχνίας θα αντιπροσώπευε 50 % της παραγωγής του, αντικαθιστώντας έτσι σταδιακά το προϊόν από καθαρό μετάξι, το οποίο είναι τώρα δευτερεύουσας σημασίας λόγω της μεγάλης μείωσης στη ζήτηση.Σχετικά με την κατανάλωση, δεδομένου ότι δεν πραγματοποιήθηκαν εισαγωγές του υπό εξέταση προϊόντος και ότι υπάρχει ένας μοναδικός προμηθευτής στην κοινοτική αγορά, οι πωλήσεις του Spinnhόtte αντιπροσωπεύουν τη συνολική κοινοτική κατανάλωση του ομοειδούς προϊόντος.Το 1989, σύμφωνα με τον Spinnhόtte, 30 % της παραγωγικής ικανότητας των υφαντουργείων χρησιμοποιείτο για την παραγωγή υφασμάτων από μετάξι για ταινίες γραφομηχανής. Κατά τις εκτιμήσεις, μόνο 10 % των παραγωγικών ικανοτήτων χρησιμοποιούντο για την παραγωγή του ομοειδούς προϊόντος στα τέλη της υπό εξέταση περιόδου.Κατά τη διάρκεια της περιόδου, το επίπεδο απασχόλησης παρέμεινε σταθερό, γύρω στα 35 άτομα.2. Εισαγωγές του υπό εξέταση προϊόντος (10) Σύμφωνα με τις εκθέσεις ανάληψης υποχρεώσεων του κινέζου παραγωγού, οι οποίες επιβεβαιώνονται επίσης από τα δεδομένα της υπηρεσίας Eurostat, δεν υπήρξαν εισαγωγές του υπό εξέταση προϊόντος από το 1989.3. Πωλήσεις του υπό εξέταση προϊόντος στην κοινοτική αγορά από τον Spinnhόtte (11) Οι πωλήσεις υφασμάτων από μετάξι για ταινίες γραφομηχανής (σε m2) του Spinnhόtte στην κοινοτική αγορά μειώθηκαν κατά 72 % μεταξύ 1ης Ιανουαρίου 1989 και 30ής Ιουνίου 1993. Οι τιμές μειώθηκαν κατά 66 % κατά την ίδια περίοδο.4. Αποδοτικότητα (12) Βάσει των διαθέσιμων πληροφοριών και λαμβάνοντας υπόψη αφενός ότι οι τιμές πώλησης μειώθηκαν λιγότερο από τον όγκο των πωλήσεων και αφετέρου την παράλληλη μείωση της τιμής του καθαρού μεταξιού, ο κοινοτικός παραγωγός ήταν προφανώς σε θέση να αποκαταστήσει ικανοποιητικό επίπεδο αποδοτικότητας ανά μονάδα κατά τα τέλη της υπό εξέταση περιόδου και να λάβει ικανοποιητική επιστροφή του κεφαλαίου που επένδυσε. Η αποδοτικότητα, με δείκτη 100 για την περίοδο 1988/1989, έφθασε τις 112 μονάδες το 1992/93.5. Συμπέρασμα σχετικά με τη ζημία (13) Ενώ η έρευνα έδειξε ότι ο κοινοτικός κλάδος παραγωγής αντιμετώπισε σημαντικές οικονομικές δυσκολίες από άποψη μείωσης της παραγωγής, των πωλήσεων και των τιμών, είναι προφανές ότι οι εξελίξεις αυτές οφείλονται αποκλειστικά, εφόσον δεν υπάρχουν πλέον εισαγωγές, στη μείωση της ζήτησης λόγω της γενικότερης αντικατάστασης των ταινιών από ύφασμα από πλαστικές ταινίες και ευρύτερα της αντικατάστασης των γραφομηχανών από ηλεκτρονικές μηχανές επεξεργασίας κειμένου. Δεδομένης της ριζικής αλλαγής σκηνικού, ο παραγωγός Spinnhόtte δεν είχε άλλη επιλογή από το να αναδιαρθρώσει το φάσμα των προϊόντων παραγωγής του (βλέπε παραπάνω).ΣΤ. ΕΠΑΝΑΛΗΨΗ ΤΩΝ ΖΗΜΙΟΓΟΝΩΝ ΠΡΑΚΤΙΚΩΝ ΝΤΑΜΠΙΝΓΚ (14) Η έλλειψη εξαγωγών μετά την επιβολή των μέτρων αντιντάμπινγκ δεν είναι αρκετή για να δικαιολογήσει από μόνη της την άρση των εν λόγω μέτρων. Πρέπει να εξετασθεί κατά πόσο η άρση των μέτρων θα είχε ως συνέπεια την επανάληψη κατά προβλέψιμο και βραχυπρόθεσμο τρόπο της ζημίας από τις εισαγωγές που αποτελούν αντικείμενο ντάμπινγκ από τη Λαϊκή Δημοκρατία της Κίνας.1. Επανάληψη της πρακτικής ντάμπινγκ (15) Η Επιτροπή υπενθυμίζει ότι στη συγκεκριμένη περίπτωση, η κανονική αξία έπρεπε να κατασκευασθεί βάσει του κόστους παραγωγής συν ένα εύλογο κέρδος με αναφορά στο κόστος και το κέρδος του κοινοτικού παραγωγού.Στο σημείο αυτό, η έρευνα έδειξε μεγάλη πτώση της κανονικής αξίας σε σχέση με την αρχική έρευνα. Σύμφωνα με τις διαθέσιμες πληροφορίες και τις παρατηρήσεις που κοινοποίησε ο Spinnhόtte στις 5 Δεκεμβρίου 1995, οι τιμές του καθαρού μεταξιού, προϊόν που συμβάλει καθοριστικά στη διαμόρφωση του κόστους του υπό εξέταση προϊόντος, μειώθηκαν κατά 50 % από το 1989/1990, ενώ σημειώθηκαν ευνοϊκές εξελίξεις όσον αφορά το κόστος παραγωγής και άλλες δαπάνες από την περίοδο εκείνη. Επιπλέον, οι πηγές για την προμήθεια καθαρού μεταξιού έχουν αυξηθεί σε σχέση με την περίοδο εκείνη και ο κοινοτικός παραγωγός δεν εξαρτάται πλέον από τις κινέζικες εξαγωγές καθαρού μεταξιού. Επιπλέον, με την προσωρινή εφαρμογή της διμερούς συμφωνίας μεταξύ Κοινότητας και Κίνας που αποτέλεσε αντικείμενο της απόφασης 95/155/ΕΚ του Συμβουλίου (8), αποφεύγονται καταστάσεις όπου τελειωμένα αγαθά εξάγονται σε τιμές που αντιστοιχούν ή που είναι χαμηλότερες από την αξία του καθαρού μεταξιού το οποίο περιέχουν.Ο συνδυασμός των εν λόγω παραγόντων οδηγεί την Επιτροπή στην άποψη ότι η μείωση της κατασκευασμένης κανονικής αξίας θα έπρεπε να συνεπάγεται την εξάλειψη ή τουλάχιστον τη σημαντική μείωση του περιθωρίου ντάμπινγκ, παρά το γεγονός ότι, όπως εκτίθεται κατωτέρω, δεν είναι πλήρως σαφές, δεδομένης της μείωσης της ζήτησης, κατά πόσο οι εξαγωγές θα ξανάρχιζαν σε περίπτωση λήξης των ισχυόντων μέτρων. Επιπλέον, ο μόνος κινέζος παραγωγός σε θέση να προτείνει υφάσματα από μετάξι για ταινίες γραφομηχανής παράγει περισσότερα από 35 άλλα προϊόντα και δεν ενδιαφέρεται συνεπώς κατά πάσα πιθανότητα για το υπό εξέταση προϊόν του οποίου η ζήτηση μειώθηκε κάθετα.Περαιτέρω, σύμφωνα με πληροφορίες που κοινοποίησε ο κινέζος παραγωγός, η συνολική του παραγωγή προορίζεται στην αγορά της Κίνας και είναι απίθανο να αυξήσει την παραγωγή του για εφοδιασμό της Κοινότητας. Η αλλαγή των αργαλειών δεν θα ήταν αποδοτικό μέτρο, δεδομένου ότι τα άλλα προϊόντα από μετάξι είναι πιο επικερδή λόγω της μείωσης της ζήτησης του υπό εξέταση προϊόντος.(16) Ο κοινοτικός παραγωγός αναγνώρισε την απουσία οποιωνδήποτε αποδεικτικών στοιχείων σχετικά με τις εισαγωγές από την Κίνα του υπό εξέταση προϊόντος μεταξύ Νοεμβρίου 1989 και 1ης Οκτωβρίου 1995, δηλαδή πριν από την επιβολή των μέτρων αντιντάμπινγκ το 1990, αν και υποστηρίχτηκε ότι υπήρξε καταστρατήγηση των μέτρων με διάφορους τρόπους, π.χ. με τη μεταφόρτωση μέσω τρίτων χωρών με ψευδή δήλωση καταγωγής, ψευδή περιγραφή του προϊόντος και παραβάσεις όσον αφορά τα όρια βάρους που προβλέπονται στον ορισμό του υπό εξέταση προϊόντος.Υποστηρίχθηκε επιπλέον ότι υπήρξαν ορισμένες ενδείξεις για το ενδιαφέρον που συνέχιζε να επιδεικνύει ο κινέζος εξαγωγέας για την κοινοτική αγορά.Κατά πρώτο λόγο, οι προσφορές πωλήσεων στην κοινοτική αγορά υφασμάτων από μετάξι για ταινίες γραφομηχανής είχαν προφανώς υποβληθεί από άλλο κινέζο εξαγωγέα. Επιπλέον, η δεινή οικονομική κατάσταση την οποία περιέγραφαν οι εκθέσεις του κινέζικου κλάδου παραγωγής μεταξιού έδειχνε ότι υπήρχε δυνατότητα επανάληψης της ζημιάς από την πρακτική ντάμπινγκ σε περίπτωση λήξης των μέτρων. Έγινε επίσης αναφορά σε πολλές άλλες προσφορές και συναλλαγές που πραγματοποιήθηκαν σε τιμές κάτω της κανονικής αξίας του κινέζικου προϊόντος και που αφορούσαν εισαγωγές στην Κοινότητα μέσω της Ελβετίας.Κατά δεύτερο λόγο, ο κοινοτικός παραγωγός αμφισβήτησε την άποψη ότι η συνολική παραγωγή του μοναδικού κινέζου παραγωγού προοριζόταν αποκλειστικά στην αγορά της Κίνας, ισχυριζόμενος ότι διέθετε αποδεικτικά στοιχεία για πωλήσεις του κινέζικου προϊόντος στις ΗΠΑ. Επιπλέον, η πλεονάζουσα παραγωγική ικανότητα της κινέζικης βιομηχανίας μεταξιού, σε συνδυασμό με την πρόσφατη διμερή συμφωνία μεταξύ Κοινότητας και Κίνας, η οποία δεν καλύπτει το υπό εξέταση προϊόν εξηγούν γιατί ο κινέζος παραγωγός έχει συμφέρον να εξάγει υφάσματα από μετάξι για ταινίες γραφομηχανής. Η επανάληψη των εν λόγω εξαγωγών, θα είχε ως συνέπεια να υπάρξουν εκ νέου ζημιογόνες πρακτικές ντάμπινγκ, για την αντιμετώπιση των οποίων μοναδικό μέσο είναι η επιβολή μέτρων αντιντάμπινγκ. Τέλος, η αίτηση επανεξέτασης που υπέβαλε η Κίνα τον Αύγουστο του 1991 και η προσαρμογή της ανάληψης υποχρέωσης σχετικά με τις τιμές τον Φεβρουάριο του 1994, κατόπιν αίτησης του κινέζου εξαγωγέα αποτέλεσαν επιπλέον αποδεικτικά στοιχεία του συνεχούς ενδιαφέροντος για την κοινοτική αγορά.(17) Η Επιτροπή εξέτασε τους ισχυρισμούς αυτούς τους οποίους όμως δεν δέχθηκε.Όσον αφορά την καταστρατήγηση, κανένα αποδεικτικό στοιχείο δεν προσκομίστηκε για την επιβεβαίωση των ισχυρισμών αυτών. Ειδικότερα, σχετικά με τις εισαγωγές μέσω Ελβετίας, απεδείχθη ότι δεν αφορούσαν υφάσματα για ταινίες γραφομηχανής, εφόσον, όπως το αναγνώρισε ο κοινοτικός παραγωγός τα ρολά δεν είχαν το απαιτούμενο μήκος των 220 yards.Όσον αφορά τις προσφορές ενός άλλου κινέζου εξαγωγέα διαπιστώθηκε ότι ο ισχυρισμός αυτός δεν ήταν δυνατό να γίνει δεκτός. Πράγματι, σύμφωνα με την ίδια την καταγγελία, η εξαγωγική εταιρεία δεν είναι εξουσιοδοτημένη να εξάγει το υπό εξέταση προϊόν.Σχετικά με τις ενδεχόμενες πωλήσεις στην αγορά των ΗΠΑ και τις πιθανές επιπτώσεις για την πλεονάζουσα παραγωγική ικανότητα της κινέζικης βιομηχανίας μεταξιού, η Επιτροπή υπενθυμίζει ότι οι πληροφορίες στη διάθεσή της δείχνουν ότι η συνολική παραγωγή του μοναδικού παραγωγού στην Κίνα προορίζεται για εγχώριες πωλήσεις. Παρά τις αντικρουόμενες ενδείξεις σχετικά με τις εξαγωγές σε αγορές τρίτων χωρών, η Επιτροπή εμμένει στην προαναφερόμενη άποψή της, δηλαδή ότι θεωρεί απίθανη την αύξηση της κινέζικης παραγωγής ομοειδούς προϊόντος για εξαγωγή προς την Κοινότητα, δεδομένης της προχωρημένης φάσης στον κύκλο βίου του προϊόντος και του κόστους για τη στροφή της παραγωγής προς το υπό εξέταση προϊόν, λαμβανομένης υπόψη της καλύτερης αποδοτικότητας άλλων προϊόντων από μετάξι και της σημαντικής ύφεσης της κοινοτικής αγοράς. Επιπλέον, δεδομένου του φάσματος της παραγωγής του, ο κινέζος παραγωγός δεν φαίνεται να εξαρτάται από την παραγωγή και πώληση υφασμάτων για ταινίες γραφομηχανής.Όσον αφορά το κινέζικο αίτημα για επανεξέταση και για προσαρμογή της ανάληψης υποχρεώσεων ως προς τις τιμές, εάν τα σημεία αυτά εξετασθούν ξεχωριστά, δεν υπάρχουν αποδεικτικά στοιχεία ως προς την ύπαρξη κινδύνου για επανάληψη της ζημίας, ειδικότερα λόγω της έλλειψης εισαγωγών στην Κοινότητα από το 1989, δηλαδή πριν τη θέσπιση των μέτρων.2. Επανάληψη της ζημίας (18) Ο κοινοτικός παραγωγός υποστήριξε ότι τα μέτρα αντιντάμπινγκ ήταν ακόμα απαραίτητα προς αποφυγή επανάληψης της ζημίας όσο καιρό η εταιρεία, η οποία είναι μικρή, θα βρίσκεται σε φάση αναδιοργάνωσης. Παρά τη διαφοροποίηση της παραγωγής προς άλλες κατευθύνσεις εκτός από τα υφάσματα από μετάξι για ταινίες γραφομηχανής, η αναδιάρθρωση δεν θεωρείται πλήρης και η παραγωγή του ομοειδούς προϊόντος είναι πάντα βασικής σημασίας για την επιβίωση του Spinnhόtte.(19) Με τα παραπάνω δεδομένα πρέπει πρώτα να σημειωθεί ότι σκοπός οποιουδήποτε μέτρου αντιντάμπινγκ δεν είναι να διευκολυνθεί η διαδικασία αναδιάρθρωσης του κοινοτικού κλάδου παραγωγής αλλά να εξαλειφθούν στρεβλωτικές επιπτώσεις των ζημιογόνων πρακτικών ντάμπινγκ και να καταστεί έτσι ικανός ο κοινοτικός κλάδος παραγωγής να ανταγωνισθεί επί ίσοις όροις με τις εισαγωγές που αποτελούν αντικείμενο ντάμπινγκ.Επιπλέον, πρέπει να υπενθυμιστεί ότι δεν πραγματοποιήθηκαν εισαγωγές από το Νοέμβριο 1989 και ότι συνεπώς δεν ήταν δυνατό να υποστεί έκτοτε ζημία ο κοινοτικός κλάδος παραγωγής από τις εισαγωγές του υπό εξέταση προϊόντος που αποτελούν αντικείμενο ντάμπινγκ.Εφόσον ο κοινοτικός παραγωγός και ο κινέζος παραγωγός είναι οι δύο μόνοι παραγωγοί υφάσματος από μετάξι για ταινίες γραφομηχανής στον κόσμο, ο κοινοτικός παραγωγός χαίρει μονοπωλιακής θέσης στην Κοινότητα από το 1989.Είναι σαφές συνεπώς ότι η επανάληψη των εισαγωγών θα προωθούσε τον ανταγωνισμό στην αγορά και θα επηρέαζε τη θέση του Spinnhόtte. Ωστόσο, όπως περιγράφεται παραπάνω, φαίνεται απίθανη η επανάληψη των εξαγωγών του υπό εξέταση προϊόντος σε τιμές που αποτελούν αντικείμενο ντάμπινγκ, σε περίπτωση άρσης των μέτρων.(20) Τελικά, εφόσον ο κοινοτικός παραγωγός είναι πεπεισμένος ότι οι ζημιογόνες πρακτικές ντάμπινγκ θα ξαναρχίσουν σε περίπτωση κατάργησης των μέτρων, ζήτησε να παραταθεί η ισχύς του κανονισμού (ΕΟΚ) αριθ. 3200/90 με τον οποίο επιβάλλεται οριστικός δασμός με άμεση αναστολή των μέτρων δυνάμει του άρθρου 14 παράγραφος 4 του κανονισμού (ΕΚ) αριθ. 384/96.Η Επιτροπή δεν είναι σε θέση να δεχθεί το αίτημα αυτό. Δεδομένου ότι οι διατάξεις του άρθρου 14 παράγραφος 4 του κανονισμού (ΕΚ) αριθ. 384/96 είχαν προβλεφθεί για την αντιμετώπιση εντελώς διαφορετικών καταστάσεων, η εφαρμογή τους δεν δικαιολογείται στο πλαίσιο των περιστάσεων της παρούσας διαδικασίας.Ζ. ΣΥΜΠΕΡΑΣΜΑ (21) Λαμβανομένων υπόψη των ανωτέρω, η Επιτροπή καταλήγει στο συμπέρασμα ότι δεν υπάρχουν αποδεικτικά στοιχεία για τη δημιουργία επικίνδυνης κατάστασης από την άρση των μέτρων αντιντάμπινγκ που θα οδηγούσε κατά προβλέψιμο και βραχυπρόθεσμο τρόπο σε ζημία λόγω των εισαγωγών που αποτελούν αντικείμενο ντάμπινγκ από την Κίνα. Πράγματι, φαίνεται πιθανό ότι ο κοινοτικός κλάδος παραγωγής θα συνεχίσει να αντιμετωπίζει δυσκολίες, όχι από τις κινέζικες εισαγωγές αλλά από τα προϊόντα υποκατάστασης και την αύξηση της ζήτησης για ηλεκτρονικούς προσωπικούς υπολογιστές και επεξεργαστές κειμένου με αποτέλεσμα να μειώνονται οι πωλήσεις παραδοσιακών γραφομηχανών οι οποίες χρησιμοποιούν ταινίες από ύφασμα.(22) Θεωρείται επομένως ότι - ειδικότερα υπό το φως της μείωσης της ζήτησης του υπό εξέταση προϊόντος, της αποκατάστασης της αποδοτικότητας και του γεγονότος ότι η επανάληψη των ζημιογόνων επιπτώσεων των πρακτικών ντάμπινγκ φαίνεται απίθανη - τα ισχύοντα μέτρα πρέπει να αρθούν.(23) Η Επιτροπή ενημέρωσε τα ενδιαφερόμενα μέρη, περιλαμβανομένου του κοινοτικού κλάδου παραγωγής, σχετικά με τα συμπεράσματά της. Οι αντιπρόσωποι του κοινοτικού κλάδου παραγωγής, αφού ενημερώθηκαν από την Επιτροπή όσον αφορά τα προαναφερόμενα γεγονότα και τα συμπεράσματα, διατύπωσαν συμπληρωματικές παρατηρήσεις, τόσο εγγράφως όσο και προφορικά σχετικά με τις συνέπειες των επίμαχων κινέζικων εισαγωγών για τον κοινοτικό κλάδο παραγωγής. Δεν προσκομίστηκαν όμως, πληροφορίες ή επιχειρήματα τα οποία, κατόπιν εξετάσεων, θα μπορούσαν να ανατρέψουν τα ανωτέρω συμπεράσματα.(24) Τα κράτη μέλη δεν προέβαλαν αντιρρήσεις για τον τερματισμό της διαδικασίας,ΑΠΟΦΑΣΙΖΕΙ:Άρθρο μόνο Η διαδικασία αντιντάμπινγκ σχετικά με τις εισαγωγές υφασμάτων από καθαρό μετάξι για ταινίες γραφομηχανής που υπάγονται στους κωδικούς ΣΟ ex 5007 10 00, ex 5007 20 11, ex 5007 20 19 και ex 5007 20 21, προέλευσης Λαϊκής Δημοκρατίας της Κίνας, περατώνεται.Βρυξέλλες, 27 Μαΐου 1998.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 128 της 30. 4. 1998, σ. 18.(3) ΕΕ L 209 της 2. 8. 1988, σ. 1.(4) ΕΕ L 174 της 7. 7. 1990, σ. 27.(5) ΕΕ L 306 της 6. 11. 1990, σ. 21.(6) ΕΕ C 12 της 18. 1. 1992, σ. 5.(7) ΕΕ C 291 της 4. 11. 1995, σ. 20.(8) ΕΕ L 104 της 6. 5. 1995, σ. 2.


title: Απόφαση (ΕΕ) 2015/2399 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας της Κολομβίας σχετικά με την απαλλαγή από την υποχρέωση θεώρησης για βραχεία διαμονή

text:
               19.12.2015

               EL

               Επίσημη Εφημερίδα της Ευρωπαϊκής Ένωσης

               L 333/1

         ΑΠΌΦΑΣΗ (ΕΕ) 2015/2399 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας της Κολομβίας σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου (1) μετέφερε την αναφορά στη Δημοκρατία της Κολομβίας από το παράρτημα I στο παράρτημα II του κανονισμού (ΕΚ) αριθ. 539/2001 του Συμβουλίου (2).

               (2)

               Η εν λόγω αναφορά στην Δημοκρατία της Κολομβίας συνοδεύεται από υποσημείωση στην οποία επισημαίνεται ότι «η απαλλαγή από την απαίτηση θεώρησης εφαρμόζεται από την ημερομηνία έναρξης ισχύος συμφωνίας περί απαλλαγής από τη θεώρηση, που θα συναφθεί με την Ευρωπαϊκή Ένωση».

               (3)

               Σύμφωνα με τον κανονισμό (ΕΕ) αριθ. 509/2014, η Επιτροπή αξιολόγησε την κατάσταση της Δημοκρατίας της Κολομβίας όσον αφορά τα κριτήρια που ορίζονται στον εν λόγω κανονισμό. Στις 29 Οκτωβρίου 2014 η Επιτροπή ενέκρινε έκθεση που καταλήγει στο συμπέρασμα ότι η σημαντική βελτίωση της οικονομικής και κοινωνικής κατάστασης, καθώς και της κατάστασης ασφάλειας στην Κολομβία κατά τα τελευταία έτη, δικαιολογεί να χορηγηθεί στους Κολομβιανούς απαλλαγή από την υποχρέωση θεώρησης για την είσοδο στην Ευρωπαϊκή Ένωση.

               (4)

               Στις 19 Μαΐου 2015 το Συμβούλιο εξέδωσε απόφαση με την οποία εξουσιοδότησε την Επιτροπή να διαπραγματευτεί με την Δημοκρατία της Κολομβίας για τη σύναψη συμφωνίας ανάμεσα στην Ευρωπαϊκή Ένωση και στη Δημοκρατία της Κολομβίας σχετικά με την απαλλαγή από την υποχρέωση θεώρησης για βραχεία διαμονή (η «συμφωνία»).

               (5)

               Οι διαπραγματεύσεις για τη συμφωνία πραγματοποιήθηκαν στις 20 Μαΐου 2015 και περατώθηκαν επιτυχώς με τη μονογραφή της στις 9 Ιουνίου 2015.

               (6)

               Η συμφωνία θα πρέπει να υπογραφεί και οι επισυναπτόμενες στη συμφωνία δηλώσεις να εγκριθούν εξ ονόματος της Ένωσης. Η συμφωνία θα πρέπει να εφαρμοστεί προσωρινά από την επομένη της υπογραφής της, μέχρι να ολοκληρωθούν οι διαδικασίες για την επίσημη σύναψή της.

               (7)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (8)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εξ ονόματος της Ένωσης υπογραφή της συμφωνίας μεταξύ της Ευρωπαϊκής Ένωσης και της Δημοκρατίας της Κολομβίας σχετικά με την απαλλαγή από την υποχρέωση θεώρησης για βραχεία διαμονή («συμφωνία») εγκρίνεται εξ ονόματος της Ένωσης, με την επιφύλαξη της σύναψης της συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Ένωσης.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 4
   Η συμφωνία εφαρμόζεται προσωρινά από την επομένη της υπογραφής της (5), μέχρι να ολοκληρωθούν οι διαδικασίες σύναψής της.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 26 Οκτωβρίου 2015.

            Για το Συμβούλιο

            Η Πρόεδρος

         C. DIESCHBOURG

      (1)  Κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 149 της 20.5.2014, σ. 67).

      (2)  Κανονισμός (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 81 της 21.3.2001, σ. 1).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία υπογραφής της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31986D0565

86/565/ΕΟΚ: Απόφαση της Επιτροπής της 19ης Νοεμβρίου 1986 που τροποποιεί την απόφαση 73/351/ΕΟΚ περί της συστάσεως συμβουλευτικής επιτροπής τελωνειακών θεμάτων

Επίσημη Εφημερίδα αριθ. L 331 της 25/11/1986 σ. 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Νοεμβρίου 1986  που τροποποιεί την απόφαση 73/351/ΕΟΚ περί της συστάσεως συμβουλευτικής επιτροπής τελωνειακών θεμάτων  (86/565/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι, για να συγκεντρώσει τις απόψεις των επαγγελματικών κύκλων και των καταναλωτών, ως προς τα προβλήματα που τίθενται από τη λειτουργία της τελωνειακής ένωσης, η Επιτροπή συνέστησε, με την απόφαση 73/351/ΕΟΚ (1), όπως τροποποιήθηκε τελευταία από την απόφαση 83/111/ΕΟΚ (2), τη συμβουλευτική επιτροπή τελωνειακών θεμάτων·  ότι πρέπει, λαμβάνοντας υπόψη την προσχώρηση της Ισπανίας και Πορτογαλίας, να διασφαλίζεται η αντιπροσωπευτικότητα της επιτροπής αυτής, αυξάνοντας κατά δύο τον αριθμό των μελών της·  ότι, λόγω της φύσης επαγγελματικών της δραστηριοτήτων, η κατηγορία των εκτελωνιστών και τελωνειακών υπαλλήλων (συμπεριλαμβανομένων των αντιπροσώπων μεταφορικών γραφείων), είναι ιδιαίτερα εξειδικευμένη για να συμβάλλει στην καλή λειτουργία της επιτροπής· ότι, ως εκ τούτου, κρίνεται σκόπιμο να δοθούν οι δύο συμπληρωματικές θέσεις σ' αυτή την κατηγορία,  ΑΠΟΦΑΣΙΖΕΙ:  Άρθρο 1  Το άρθρο 3 της απόφασης 73/351/ΕΟΚ αντικαθίσταται από το ακόλουθο κείμενο:  «Άρθρο 3  1. Η επιτροπή περιλαμβάνει 40 μέλη.  Αποτελείται από εκπροσώπους των ακολούθων οικονομικών κατηγοριών: βιομηχάνων, βιοτεχνών, γεωργών, εμπόρων, μεταφορέων, τραπεζικών ιδρυμάτων, ασφαλιστικών οργανισμών, εκτελωνιστών (περιλαμβανομένων και των αποστολέων παραγγελιοδόχων μεταφοράς), οργανισμών τουρισμού, εργατών, καταναλωτών και άλλων κύκλων που ενδιαφέρονται για τελωνειακά θέματα.  2. Οι έδρες κατανέμονται ως ακολούθως:  - τέσσερις στους εκπροσώπους της βιομηχανίας,  - μία στους εκπροσώπους της βιοτεχνίας,  - τέσσερις στους εκπροσώπους της γεωργίας (εκ των οποίων μία στους εκπροσώπους των γεωργικών συνεταιρισμών και μία στους εκπροσώπους του τομέα γεωργικών ειδών διατροφής),  - τέσσερις στους εκπροσώπους των εμπορικών οργανισμών,  - τέσσερις στους εκπροσώπους των εμπορικών και βιομηχανικών επιμελητηρίων,  - μία στους εκπροσώπους των σιδηροδρομικών μεταφορών,  - μία στους εκπροσώπους των οδικών μεταφορών,  - μία στους εκπροσώπους των δια ποταμών μεταφορών,  - μία στους εκπροσώπους των αεροπορικών μεταφορών,  - μία στους εκπροσώπους των τραπεζικών ιδρυμάτων,  - μία στους εκπροσώπους των ασφαλιστικών οργανισμών,  - πέντε στους εκπροσώπους των εκτελωνιστών (περιλαμβανομένων και των αποστολέων παραγγελιοδόχων μεταφορών),  - δύο στους εκπροσώπους των εργατών,  - τέσσερις στους εκπροσώπους των καταναλωτών (εκ των οποίων μία στους εκπροσώπους των συνεταιρισμών καταναλωτών),  - δύο στους εκπροσώπους των άλλων κύκλων που ενδιαφέρονται για τελωνειακά θέματα.»  Άρθρο 2  Η παρούσα απόφαση αρχίζει να ισχύει στις 19 Νοεμβρίου 1986.  Βρυξέλλες, 19 Νοεμβρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 321 της 22. 11. 1973, σ. 37.  (2) ΕΕ αριθ. L 66 της 12. 3. 1983, σ. 23


Avis juridique important

|

31986D0664

86/664/ΕΟΚ: Απόφαση του Συμβουλίου της 22ας Δεκεμβρίου 1986 για την καθιέρωση διαδικασίας διαβουλεύσεων και συνεργασίας στον τουριστικό τομέα

Επίσημη Εφημερίδα αριθ. L 384 της 31/12/1986 σ. 0052 - 0053 Φινλανδική ειδική έκδοση: Κεφάλαιο 1 τόμος 2 σ. 0069  Σουηδική ειδική έκδοση: Κεφάλαιο 1 τόμος 2 σ. 0069

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας  Δεκεμβρίου 1986 για την καθιέρωση διαδικασίας διαβουλεύσεων και συνεργασίας στον τουριστικό τομέα  (86/664/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευροπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής(1), τη γνώμη του Ευρωπαϊκού Κοινοβουλίου(2), τη γνώμη της Οικονομικής και Κοινωνικής Επιτροπής(3), δημοσιευθεί στην Επίσημη Εφημερίδα). Εκτιμώντας: ότι, κατά το άρθρο 2 της συνθήκης, σκοπός της Κοινότητας είναι ιδίως η προώθηση της αρμονικής  ανάπτυξης των οικονομικών δραστηριοτήτων σε όλη την Κοινότητα, της συνεχούς και ισόρροπης  οικονομικής επέκτασης και των στενοτέρων σχέσεων μεταξύ των κρατών μελών της; ότι ο τουρισμός  μπορεί να συμβάλει στην επίτευξη των στόχων αυτών; ότι το ψήφισμα του Συμβουλίου της 10ης Απριλίου 1984 για την κοινοτική πολιτική τουρισμού(4)  υπογραμμίζει την αναγκαιότητα των διαβουλεύσεων μεταξύ των κρατών μελών και της Επιτροπής σε θέματα  τουρισμού; ότι οι διαβουλεύσεις και ο συντονισμός αποτελούν χρήσιμα μέσα για την προώθηση της συνεργασίας  μεταξύ κρατών μελών και Επιτροπής με σκοπό την επίτευξη των στόχων της συνθήκης; ότι είναι σημαντικό κάθε κράτος μέλος να επιτρέπει στα άλλα κράτη μέλη και στην Επιτροπή να  ωφεληθούν από την εμπειρία που έχει αποκτήσει στον τουριστικό τομέα; ότι, ενόψει των διαβουλεύσεων που θα πραγματοποιηθούν στον τουριστικό τομέα, είναι σκόπιμο να  εξασφαλιστεί η ανταλλαγή πληροφοριών μεταξύ κρατών μελών και Επιτροπής; ότι οι διαβουλεύσεις αυτές δεν πρέπει να επικαλύπτονται με τις εργασίες άλλων οργάνων της  Κοινότητας, ΑΠΟΦΑΣΙΖΕΙ:  Αρθρο 1 Στα πλαίσια της Επιτροπής των Ευρωπαϊκών Κοινοτήτων συνιστάται συμβουλευτική επιτροπή  τουρισμού, στο εξής αποκαλούμενη «επιτροπή». Αποτελείται από μέλη τα οποία ορίζει κάθε κράτος  μέλος.  Αρθρο 2 Έργο της συμβουλευτικής επιτροπής είναι η διευκόλυνση της ανταλλαγής πληροφοριών, των  διαβουλεύσεων και, ενδεχομένως, η συνεργασία στον τομέα του τουρισμού και ιδίως της παροχής  υπηρεσιών προς τους περιηγητές.  Αρθρο 3 Για τους σκοπούς του άρθρου 2, κάθε κράτος μέλος διαβιβάζει μία φορά το χρόνο στην  Επιτροπή των Ευρωπαϊκών Κοινοτήτων έκθεση των σημαντικότερων μέτρων που έλαβε και, ει δυνατόν, των  μέτρων που σχεδιάζει να λάβει στον τομέα παροχής τουριστικών υπηρεσιών, εφόσον αυτά ενδέχεται να  έχουν επιπτώσεις σε ταξιδιώτες από άλλα κράτη μέλη. Η Επιτροπή των Ευρωπαϊκών Κοινοτήτων ενημερώνει τα άλλα κράτη μέλη για τα μέτρα αυτά.  Αρθρο 4 1. ^Η συμβουλευτική επιτροπή συνέρχεται μία φορά το χρόνο και ανταλλάσσει απόψεις βάσει  των εκθέσεων που αναφέρονται στο άρθρο 3 ώστε να διευκολυνθεί, αν χρειαστεί, η μελλοντική  συνεργασία μεταξύ των κρατών μελών προς επίτευξη των στόχων του άρθρου^2. 2. ^Η συμβουλευτική επιτροπή εξετάζει επίσης, αιτήσει της Επιτροπής ή κράτους μέλους, κάθε θέμα που  παρουσιάζει ενδιαφέρον για περισσότερα κράτη μέλη. 3. ^Η συμβουλευτική επιτροπή συμβουλεύει επίσης την Επιτροπή των Ευρωπαϊκών Κοινοτήτων για κάθε  θέμα για το οποίο η Επιτροπή ζητά τη γνώμη της. 4. ^Οι πληροφορίες και οι διαβουλεύσεις που προβλέπονται από την παρούσα απόφαση καλύπτονται από το  επαγγελματικό απόρρητο.  Αρθρο 5 Η συμβουλευτική επιτροπή προεδρεύεται από την Επιτροπή των Ευρωπαϊκών Κοινοτήτων. Η Επιτροπή παρέχει στην επιτροπή υπηρεσίες γραμματείας. Βρυξέλλες, 22 Δεκεμβρίου 1986. Για το ΣυμβούλιοΟ ΠρόεδροςG. SHAW (1)ΕΕ αριθ. C 114 της 14. 5. 1986, σ. 11.  (2)Γνώμη που διατυπώθηκε στις 12 Δεκεμβρίου 1986 (δεν έχει ακόμη   (3)ΕΕ αριθ. C 328 της 22. 12. 1986, σ. 1.  (4)ΕΕ αριθ. C 115 της 30. 4. 1984, σ. 1.


Avis juridique important

|

31997D0743

97/743/ΕΚ, Ευρατόμ: Απόφαση του Συμβουλίου της 27ης Οκτωβρίου 1997 για διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 301 της 05/11/1997 σ. 0016 - 0016

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Οκτωβρίου 1997 για διορισμό μέλους της Οικονομικής και Κοινωνικής Επιτροπής (97/743/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1994 έως τις 20 Σεπτεμβρίου 1998 (1),Εκτιμώντας ότι, με την παραίτηση του κ. Werner Lφw, που γνωστοποιήθηκε στο Συμβούλιο στις 14 Μαΐου 1997, έχει κενωθεί μία θέση μέλους της Επιτροπής αυτής,Έχοντας υπόψη τις υποψηφιότητες που υποβλήθηκαν από τη γερμανική κυβέρνηση,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Η κα Renate Hornung-Draus διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Werner Lφw και για το υπόλοιπο της θητείας του, δηλαδή έως τις 20 Σεπτεμβρίου 1998.Λουξεμβούργο, 27 Οκτωβρίου 1997.Για το ΣυμβούλιοΟ ΠρόεδροςR. GOEBBELS(1) ΕΕ L 257 της 5. 10. 1994, σ. 20.


title: 2012/616/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού της κοινής επιχείρησης SESAR για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/349

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού της κοινής επιχείρησης SESAR για το οικονομικό έτος 2010
   (2012/616/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της κοινής επιχείρησης SESAR για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης SESAR για το οικονομικό έτος 2010, συνοδευόμενη από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06086/2012 - C7-0050/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1361/2008 του Συμβουλίου, της 16ης Δεκεμβρίου 2008, όσον αφορά την τροποποίηση του κανονισμού (ΕΚ) αριθ. 219/2007 του Συμβουλίου για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0114/2012),

               1.

               χορηγεί απαλλαγή στον εκτελεστικό διευθυντή της κοινής επιχείρησης SESAR για την εκτέλεση του προϋπολογισμού της κοινής επιχείρησης για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 368 της 16.12.2011, σ. 32.

      (2)  ΕΕ L 248 της 16.9.2002, σ. 1.

      (3)  ΕΕ L 352 της 31.12.2008, σ. 12.

      (4)  ΕΕ L 357 της,31.12.2002, σ. 72.
    ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/350

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού της κοινής επιχείρησης SESAR για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της κοινής επιχείρησης SESAR για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης SESAR για το οικονομικό έτος 2010, συνοδευόμενη από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06086/2012 - C7-0050/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1361/2008 του Συμβουλίου της 16ης Δεκεμβρίου 2008 όσον αφορά την τροποποίηση του κανονισμού (ΕΚ) αριθ. 219/2007 του Συμβουλίου για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,

               —

               έχοντας υπόψη τους δημοσιονομικούς κανόνες της κοινής επιχείρησης SESAR, που θεσπίστηκαν από το διοικητικό της συμβούλιο στις 28 Ιουλίου 2009 («δημοσιονομικοί κανόνες SESAR»),

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0114/2012),

               A.

               λαμβάνοντας υπόψη ότι η κοινή επιχείρηση SESAR («η κοινή επιχείρηση») συστάθηκε τον Φεβρουάριο του 2007 για τη διαχείριση των δραστηριοτήτων του έργου SESAR (Single European Sky Air Traffic Management Research – ερευνητικό πρόγραμμα για τη διαχείριση της εναέριας κυκλοφορίας στον ενιαίο ευρωπαϊκό ουρανό),

               B.

               λαμβάνοντας υπόψη ότι η κοινή επιχείρηση άρχισε να λειτουργεί αυτόνομα τον Αύγουστο του 2007,

               Γ.

               λαμβάνοντας υπόψη ότι η κοινή επιχείρηση θα έχει την κυριότητα όλων των υλικών και άυλων στοιχείων τα οποία δημιουργεί ή της μεταβιβάζονται για τη φάση ανάπτυξης του σχεδίου SESAR σύμφωνα με τις ειδικές συμφωνίες με τα μέλη της,

               Δ.

               λαμβάνοντας υπόψη ότι το Ελεγκτικό Συνέδριο επισημαίνει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2010 είναι αξιόπιστοι και οι υποκείμενες πράξεις νόμιμες και κανονικές,

               E.

               λαμβάνοντας υπόψη ότι τον Απρίλιο του 2010 το Ελεγκτικό Συνέδριο εξέδωσε τη γνώμη αριθ. 2/2010 σχετικά με τους δημοσιονομικούς κανόνες της SESAR,

               ΣΤ.

               λαμβάνοντας υπόψη ότι ο προϋπολογισμός για τη φάση ανάπτυξης 2008-2013 του σχεδίου SESAR ανέρχεται σε 2 100 000 000 EUR,

               Ζ.

               λαμβάνοντας υπόψη ότι ο τελικός προϋπολογισμός της κοινής επιχείρησης για το οικονομικό έτος 2010 ανήλθε σε 143 000 000 EUR·

      Δημοσιονομική και χρηματοοικονομική διαχείριση

               1.

               επισημαίνει ότι ο τελικός προϋπολογισμός της κοινής επιχείρησης για το 2010 περιλάμβανε πιστώσεις ανάληψης υποχρεώσεων ύψους 135 000 000 EUR και πιστώσεις πληρωμών ύψους 143 000 000 EUR· αναγνωρίζει, επιπλέον, ότι τα ποσοστά εκτέλεσης των πιστώσεων ανάληψης υποχρεώσεων και των πιστώσεων πληρωμών ήταν 97,3 % και 82,2 % αντίστοιχα·

               2.

               επισημαίνει ότι, με βάση τα στοιχεία του Ελεγκτικού Συνεδρίου, στο τέλος του 2010 η κοινή επιχείρηση είχε θετικό αποτέλεσμα εκτέλεσης του προϋπολογισμού 53 500 000 EUR και καταθέσεις 57 200 000 EUR σε τραπεζικούς λογαριασμούς· επισημαίνει ότι τούτο οφείλεται στα ακόλουθα:

                           —

                           εισφορές μελών: 55 600 000 EUR,

                           —

                           αποτέλεσμα προηγούμενου έτους: 86 500 000 EUR,

                           —

                           πληρωμές στην κοινή επιχείρηση: 84 900 000 EUR,

                           —

                           μεταφορές πιστώσεων: 3 700 000 EUR·

               3.

               υπενθυμίζει στην κοινή επιχείρηση ότι η κατάσταση αυτή αντίκειται στη δημοσιονομική αρχή της ισοσκέλισης· επισημαίνει, πάντως, πως η κοινή επιχείρηση απαντά στο Ελεγκτικό Συνέδριο ότι το 2010 το ταμειακό υπόλοιπο μειώθηκε κατά 34 % σε σύγκριση με το 2009 και ότι από το ποσό των 55 600 000 EUR των εισφορών των μελών της 43 800 000 EUR εισπράχτηκαν τις τελευταίες εβδομάδες του 2010 προκειμένου να εξασφαλιστεί η χρηματοδότηση των επιχειρήσεων του 2011· καλεί την κοινή επιχείρηση να αναπτύξει σχέδιο δράσης με συγκεκριμένα μέτρα και προθεσμίες, προκειμένου να διατηρεί τον προϋπολογισμό της ισοσκελισμένο, και να ενημερώσει σχετικά την αρμόδια για την απαλλαγή αρχή·

               4.

               υπογραμμίζει ότι σύμφωνα με το άρθρο 6 των δημοσιονομικών κανόνων της SESAR, δεν επιτρέπεται να αναληφθεί ή να εγκριθεί καμία δαπάνη καθ’ υπέρβαση των εγκεκριμένων πιστώσεων του προϋπολογισμού· εκφράζει σοβαρή ανησυχία για δύο κονδύλια του προϋπολογισμού —διοικητικές δαπάνες, μελέτες και ανάπτυξη— οι εγκεκριμένες δαπάνες ξεπέρασαν τις πιστώσεις του προϋπολογισμού κατά 11 % και 9 % αντίστοιχα· επισημαίνει ότι η κοινή επιχείρηση θεωρεί πως μπορεί να εγγράψει το σύνολο των πιστώσεων πληρωμών μόνο μία φορά στον συνολικό προϋπολογισμό για το διάστημα 2007-2016, προκειμένου να μην υπερβεί το ανώτατο συνολικό όριο του προϋπολογισμού στο τέλος του σταδίου ανάπτυξης του SESAR το 2016· υπενθυμίζει στην κοινή επιχείρηση ότι πρέπει να τηρεί τους δημοσιονομικούς της κανόνες και αναμένει ότι δεν θα εγκρίνονται στα επόμενα οικονομικά έτη δαπάνες καθ’ υπέρβαση των πιστώσεων του προϋπολογισμού·

      Συστήματα εσωτερικού ελέγχου

               5.

               επισημαίνει ότι το 2010 η κοινή επιχείρηση άρχισε να χρησιμοποιεί τα συστήματα κατάρτισης οικονομικών εκθέσεων τα οποία χρησιμοποιεί και η Επιτροπή (ABAC και SAP)· εκφράζει τη λύπη του για το γεγονός ότι το σύστημα διαχείρισης επιχειρησιακού προγράμματος της κοινής επιχείρησης δεν ενσωματώθηκε στα συστήματα κατάρτισης οικονομικών εκθέσεων, και ότι στο τέλος του 2010 οι υποκείμενες επιχειρησιακές διεργασίες δεν είχαν ακόμη επικυρωθεί από τον υπόλογο, όπως απαιτούν οι δημοσιονομικοί κανόνες της SESAR·

               6.

               επισημαίνει ότι η κοινή επιχείρηση αναφέρει πως έχει αναπτύξει ένα σύστημα διαχείρισης του επιχειρησιακού προγράμματος που συμπληρώνει τις οικονομικές και δημοσιονομικές πληροφορίες και πως θεωρεί ότι έχει ολοκληρώσει τα συστήματά της στον μέγιστο δυνατό βαθμό, λαμβανομένων υπόψη των περιορισμών της στη χρήση των ABAC και SΑΡ· επισημαίνει ακόμα ότι η κοινή επιχείρηση σχεδίαζε να εφαρμόσει τα προγράμματα ABAC Assets και ABAC Contract μέχρι το τέλος του 2011, και ότι η έκθεση του υπολόγου της σχετικά με την επικύρωση των τοπικών συστημάτων θα ολοκληρωνόταν μέσα στο 2011·

               7.

               καλεί την κοινή επιχείρηση να ενημερώσει την αρμόδια για την απαλλαγή αρχή σχετικά με:

                           —

                           τη φύση των περιορισμών που αντιμετωπίζει όσον αφορά τη χρήση των ABAC και SΑΡ·

                           —

                           την κατάσταση όσον αφορά την επικύρωση των υποκείμενων επιχειρησιακών διεργασιών, και ιδιαίτερα των τοπικών συστημάτων·

               8.

               καλεί, ωστόσο, την κοινή επιχείρηση να ενσωματώσει τα συστήματα κατάρτισης οικονομικών εκθέσεών της (ABAC και SAP) στο σύστημα διαχείρισης επιχειρησιακού προγράμματός της, ώστε να είναι δυνατή η αντιστοίχιση του κόστους σε συγκεκριμένες δέσμες εργασίας και να εντοπίζονται οι πηγές χρηματοδότησης του επιχειρησιακού κόστους·

      Διαχείριση έργων

               9.

               επισημαίνει ότι, σύμφωνα με την ετήσια έκθεση δραστηριοτήτων της κοινής επιχείρησης για το 2010 (ΕΕΔ), το πρόγραμμα SESAR περιλάμβανε 304 έργα από τα οποία 171 είχαν ξεκινήσει το 2009, ενώ άλλα 114 έργα ξεκίνησαν το 2010· επισημαίνει ότι το 80,9 % των έργων βρίσκονται στο στάδιο της εκτέλεσης, χωρίς να λαμβάνονται υπόψη τα έργα που ακυρώθηκαν (3) ή αναστάληκαν (10)· επισημαίνει ότι για κάθε έργο που ακυρώθηκε ή αναστάλθηκε, η κοινή επιχείρηση υπέβαλε αιτιολόγηση και εξήγησε τις διορθωτικές ενέργειες που ανέλαβε· επισημαίνει, ιδιαίτερα, σε σχέση με τα έργα που έχουν διακοπεί, ότι:

                           —

                           περίπου το 60 % σχετίζονται με δραστηριότητες που προϋποθέτουν την ωρίμανση των αποτελεσμάτων άλλων έργων προκειμένου να συνεχιστούν·

                           —

                           περίπου το 20 % σχετίζονται με έργα που δεν συνδέονται αξιόπιστα με άλλες δραστηριότητες του προγράμματος·

                     το υπόλοιπο 20 % έχουν διακοπεί γιατί δεν συνδέονταν σαφώς με τη μελλοντική αντίληψη των επιχειρήσεων ή γιατί δεν συνδέονταν με το γενικό σχέδιο·

               10.

               καλεί την κοινή επιχείρηση να συνεχίσει να ενημερώνει την αρμόδια για τον προϋπολογισμό αρχή σχετικά με την κατάσταση όσον αφορά την εκτέλεση των έργων του προγράμματος SESAR και να παρουσιάζει τα επιτευχθέντα αποτελέσματα·

      Επιδόσεις

               11.

               παροτρύνει την Επιτροπή και τα κράτη μέλη να ενισχύσουν την αποτελεσματικότητα της υλοποίησης των κανονισμών που αφορούν τον Ενιαίο Ευρωπαϊκό Ουρανό, με στόχο το να καταστούν αποτελεσματικότερες οι επενδύσεις στο έργο SESAR·

               12.

               εφιστά την προσοχή στη χρηστή διαχείριση των χρηματοδοτικών πόρων και υπογραμμίζει πόσο σημαντική είναι η κοινή επιχείρηση SESAR για την υλοποίηση του Ενιαίου Ευρωπαϊκού Ουρανού·

               13.

               επισημαίνει ότι, σύμφωνα με τα στοιχεία από την ΕΕΔ, το 2010 πραγματοποιήθηκε διεξοδική εξέταση της προσέγγισης στην εκτέλεση του προγράμματος SESAR, και τα συμπεράσματα κατέδειξαν την ανάγκη για περαιτέρω ανάλυση των στόχων υψηλού επιπέδου του προγράμματος σε περισσότερο τεχνικό και επιχειρησιακό επίπεδο, και για λεπτομερή καθορισμό των αναγκαίων ενεργειών, εκείνων που πρέπει να τις αναλάβουν και του χρόνου στον οποίο πρέπει να πραγματοποιηθούν, ώστε να προσδιοριστούν με σαφήνεια τα επικυρωμένα αποτελέσματα του SESAR που θα συμβάλουν στη φάση ανάπτυξής του και στους ειδικούς στρατηγικούς στόχους του 2012· ζητεί από την κοινή επιχείρηση να αναπτύξει σχέδιο δράσης με συγκεκριμένα μέτρα και προθεσμίες για να δοθεί συνέχεια στα συμπεράσματα της διεξοδικής εξέτασης·

               14.

               επισημαίνει ακόμα ότι στο τέλος του 2009 αποφασίστηκε η κατάρτιση κοινού πλαισίου εκτέλεσης του SESAR που θα καταστήσει δυνατή την κατάλληλη διαχείριση προγραμμάτων και έργων με βελτιστοποιημένες ενέργειες παρακολούθησης και ελέγχου· επισημαίνει ότι στο τέλος του 2010 το πλαίσιο εκτέλεσης είχε οριστεί πλήρως και είχε υλοποιηθεί και αναπτυχθεί κατά 85 %· καλεί την κοινή επιχείρηση να ενημερώσει την αρμόδια για την απαλλαγή αρχή σχετικά με την κατάσταση όσον αφορά την υλοποίηση και την ανάπτυξη του πλαισίου εκτέλεσης και την πρόοδο που έχει επιτευχθεί·

               15.

               επισημαίνει ότι η κοινή επιχείρηση διεξήγαγε την πρώτη ενδιάμεση αξιολόγηση της κοινής επιχείρησης το 2010· επισημαίνει ότι η αξιολόγηση κατέδειξε την ικανότητα της κοινής επιχείρησης να ανταποκρίνεται με βέλτιστο τρόπο στις ανάγκες των χρηστών και των παρόχων υπηρεσιών του εναέριου χώρου· πιστεύει, ωστόσο, ότι οι ενδιάμεσες και οι τελικές αξιολογήσεις θα πρέπει να γίνονται από εξωτερικούς και ανεξάρτητους εμπειρογνώμονες·

      Εσωτερικός έλεγχος

               16.

               εκφράζει την ικανοποίησή του για το γεγονός ότι στο τέλος του 2010 ο εκτελεστικός διευθυντής της κοινής επιχείρησης σύστησε τον μηχανισμό εσωτερικού ελέγχου (IAC) και τον ανέθεσε στον ως τότε εσωτερικό ελεγκτή της κοινής επιχείρησης, και ενέκρινε το πρόγραμμα εργασιών του IAC για το 2011·

               17.

               επισημαίνει ότι, με βάση τους τελικούς ετήσιους λογαριασμούς, τον Μάιο του 2010 η κοινή επιχείρηση υπέγραψε σύμβαση-πλαίσιο για την παροχή υπηρεσιών λογιστικού ελέγχου·

               18.

               εκφράζει την ικανοποίησή του για το γεγονός ότι η κοινή επιχείρηση και η Επιτροπή έλαβαν μέτρα για την αποσαφήνιση του ορισμού των επιχειρησιακών ρόλων της υπηρεσίας εσωτερικού ελέγχου της Επιτροπής (IAS) και του μηχανισμού εσωτερικού ελέγχου της κοινής επιχείρησης· επισημαίνει, ωστόσο, ότι δεν τροποποιήθηκε το καταστατικό της κοινής επιχείρησης·

               19.

               επισημαίνει με ικανοποίηση ότι η IAS επιβεβαίωσε την ευθύνη της ως εσωτερικού ελεγκτή της κοινής επιχείρησης σύμφωνα με τον γενικό δημοσιονομικό κανονισμό, και ότι το διοικητικό συμβούλιο της κοινής επιχείρησης τροποποίησε αντίστοιχα τον χάρτη αποστολής του μηχανισμού εσωτερικού ελέγχου·

      Καθυστερημένη καταβολή των εισφορών των μελών

               20.

               εκφράζει την ανησυχία του για το γεγονός ότι η προθεσμία για την καταβολή των εισφορών σε ρευστό στην κοινή επιχείρηση από τα μέλη της δεν τηρήθηκε· επισημαίνει ότι οι καθυστερήσεις στην πληρωμή κυμάνθηκαν από 12 έως 113 ημέρες και ότι στο τέλος του 2010 δύο μέλη δεν είχαν πληρώσει ακόμα· επισημαίνει την απάντηση της κοινής επιχείρησης, ότι οι εισφορές αυτές εισπράχθηκαν στις αρχές του 2011·

      Παρατηρήσεις οριζόντιου χαρακτήρα σχετικά με τις κοινές επιχειρήσεις

               21.

               υπογραμμίζει ότι η Επιτροπή έχει συστήσει ως τώρα επτά κοινές επιχειρήσεις με βάση το άρθρο 187 της Συνθήκης για τη λειτουργία της Ευρωπαϊκής Ένωσης· επισημαίνει ότι έξι κοινές επιχειρήσεις (IMI, ARTEMIS, ENIAC, CLEAN SKY, FCH και ITER-F4E) εντάσσονται στον τομέα της έρευνας και υπάγονται στις γενικές διευθύνσεις RTD και INFSO της Επιτροπής, ενώ μία, επιφορτισμένη με την ανάπτυξη του νέου συστήματος διαχείρισης εναέριας κυκλοφορίας (SESAR), εντάσσεται στον τομέα των μεταφορών οι δραστηριότητες του οποίου εποπτεύονται από τη γενική διεύθυνση MOVΕ·

               22.

               επισημαίνει ότι οι συνολικοί ενδεικτικοί πόροι που κρίνονται αναγκαίοι για τις κοινές επιχειρήσεις για το διάστημα ύπαρξής τους ανέρχονται σε 21 793 000 000 EUR·

               23.

               επισημαίνει ότι η συνολική συνεισφορά της Ένωσης που κρίνεται αναγκαία για τις κοινές επιχειρήσεις για το διάστημα ύπαρξής τους ανέρχεται σε 11 489 000 000 EUR·

               24.

               επισημαίνει ότι, για το οικονομικό έτος 2010, η συνολική συνεισφορά της Ευρωπαϊκής Ένωσης στον προϋπολογισμό των κοινών επιχειρήσεων ήταν 505 000 000 EUR·

               25.

               ζητεί από την Επιτροπή να υποβάλλει κάθε χρόνο στην αρμόδια για την απαλλαγή αρχή συγκεντρωτικά στοιχεία για τη συνολική ετήσια χρηματοδότηση κάθε κοινής επιχείρησης από τον γενικό προϋπολογισμό της Ένωσης, προκειμένου να εξασφαλίζονται διαφάνεια και σαφήνεια όσον αφορά τη χρήση των ενωσιακών κονδυλίων και να ανακτηθεί η εμπιστοσύνη των ευρωπαίων φορολογουμένων·

               26.

               εκφράζει την ικανοποίησή του για την πρωτοβουλία της κοινής επιχείρησης ARTEMIS να περιλάβει στην ΕΕΔ της πληροφορίες για την παρακολούθηση και την αξιολόγηση των τρεχόντων σχεδίων της· πιστεύει ότι την πρακτική αυτή θα πρέπει να την ακολουθήσουν και οι άλλες κοινές επιχειρήσεις·

               27.

               υπενθυμίζει ότι οι κοινές επιχειρήσεις είναι συμπράξεις δημόσιου και ιδιωτικού τομέα, και κατά συνέπεια είναι αλληλένδετα τα δημόσια και τα ιδιωτικά συμφέροντα· θεωρεί ότι στο συγκεκριμένο πλαίσιο το ενδεχόμενο σύγκρουσης συμφερόντων δεν θα πρέπει να αποκλείεται, αλλά να αντιμετωπίζεται κατάλληλα· καλεί, συνεπώς, τις κοινές επιχειρήσεις να ενημερώσουν την αρμόδια για την απαλλαγή αρχή σχετικά με τους μηχανισμούς επαλήθευσης που έχουν περιλάβει στις δομές τους, για την κατάλληλη διαχείριση και πρόληψη των συγκρούσεων συμφερόντων·

               28.

               επισημαίνει ότι με αξιοσημείωτη εξαίρεση την κοινή επιχείρηση για τον ITER και την ανάπτυξη της πυρηνικής σύντηξης, οι κοινές επιχειρήσεις είναι σχετικά μικρές σε μέγεθος και γεωγραφικά περιορισμένες· πιστεύει, επομένως, ότι θα πρέπει να χρησιμοποιούν από κοινού τους πόρους τους, όπου είναι δυνατόν·

               29.

               ζητεί από το Ελεγκτικό Συνέδριο να αναφέρει στην αρμόδια για την απαλλαγή αρχή ποια συνέχεια δόθηκε στις παρατηρήσεις του για καθεμιά από τις κοινές επιχειρήσεις στις αντίστοιχες εκθέσεις για τους ετήσιους λογαριασμούς τους για το οικονομικό έτος 2011·

               30.

               ζητεί από το Ελεγκτικό Συνέδριο να του υποβάλει, μέσα σε εύλογη προθεσμία, ειδική έκθεση σχετικά με την προστιθέμενη αξία που προσφέρει η σύσταση των κοινών επιχειρήσεων, όσον αφορά την αποτελεσματική εκτέλεση των ενωσιακών προγραμμάτων έρευνας, ανάπτυξης τεχνολογίας και επίδειξης· επισημαίνει ακόμα, ότι η έκθεση αυτή θα πρέπει να περιλαμβάνει εκτίμηση της αποτελεσματικότητας της σύστασης των κοινών επιχειρήσεων.

      (1)  ΕΕ C 368 της 16.12.2011, σ. 32.

      (2)  ΕΕ L 248 της 16.9.2002, σ. 1.

      (3)  ΕΕ L 352 της 31.12.2008, σ. 12.

      (4)  ΕΕ L 357 της 31.12.2002, σ. 72.